BOSNA I HERCEGOVINA 
FEDERACIJA BOSNE I HERCEGOVINE
BOSANSKO-PODRINJSKI KANTON GORAŽDE 
OPĆINSKI SUD U GORAŽDU 
Broj: 45 0 Rs  048345 25 Rs 2
Goražde, 15.05.2026.godine
Općinski sud u Goraždu, sudija Muris Tatarin, u pravnoj stvari tužitelja M. S. iz Goražda, koga zastupa punomoćnik Mandić Nada, advokat iz Istočnog Sarajeva, protiv tuženog JU za Predškolski odgoj i obrazovanje Goražde, kojz zastupa zakonski zastupnik direktor B. A. a oboje punomoćnik Borovac Omer, advokat iz Goražde, radi mobinga i diskriminacije i naknade nematerijalne štete, v.sp. 3.500,00 KM, nakon provedene neposredne, javne i glavne rasprave zaključene dana 06.04.2026.godine uz sudjelovanje tužitelja,  punomoćnika tužitelja i punomoćnika  tuženog, dana 15.05.2026.  godine donio je sljedeću:
P R E S U D U


I Utvrđuje se da je tužitelj povukao tužbeni zahtjev kojim je traženo da se utvrdi da je direktor tužene prema tužitelju sistematski provodila psihičko zlostavljanje i ponižavanje s ciljem ugrožavanja njegovog ugleda, časti, dostojanstva i integriteta te degradacije njegovih radnih uvjeta i profesionalnog statusa u smislu člana 9. Stav 5. Zakona o radu FBiH, nalaganjem obavljanja poslova van okvira radnog mjesta tužitelja, bez osiguranih zakonom propisanih uslova za obavljanje tih poslova i bez pisanog ovlaštenja u dužem vremenskom periodu od marta 2024.godine do danas.

II ​​​Usvaja se tužbeni zahtjev koji glasi:

Poništavaju se akti tužene JU za predškolski odgoj i obrazovanje Goražde i to Odluka direktora o preraspodjeli radnog vremena domarima rasporedenim u Plavom cvijetu broj: 01-30-1-417/2024 od 23.09.2024. godine, Odgovor na prigovor Upravnog odbora tužene broj:01-04-1-493/2024 od 31.10.2024.g i Odgovor-dostavlja se, broj:01-04-497/2024 od 01.11.2024 g. kao nezakoniti i nalaže tuženom da tužitelja M. S. rasporedi da obavlja samo poslove i radne zadatke prema zaključenom Ugovoru o radu na neodređeno vrijeme broj: 01-30-1-559/2023 od 29.12.2023. godine a sve ovo u roku od 15 dana pod prijetnjom prinudnog izvršenja.

Utvrđuje se da je tužena povrijedila pravo tužitelju na jednako pravo na rad na način da je direktor tužene nalagala bez donošenja ikakvog formalnog akta o tome, da obavlja poslove u parku Plavi cvijet, koji nisu obuhvaćeni Ugovorom o radu zaključenim na neodređeno vrijeme broj: 01-30-1-559/2023 od 29.12.2023. godine i da je zbog toga vršila preraspodjelu radnog vremena domarima raspoređenim u Plavi cvijet, čime je nejednako postupala prema tužitelju u odnosu na domare iz druga dva objekta H. F. i L. M. koji imaju zaključene istovjetne ugovore kao tužitelj, da je tužitelju odredila rad u sedmici 6 dana bez slobodnih dana u vrijeme vikenda, a da domari koji imaju istovjetan ugovor o radu s istim obavezama i pravima rade od ponedeljka do petka i imaju slobodan vikend, čime je izvršena direktna diskriminacija tužitelja po osnovu "drugih okolnosti'' u smislu člana 2. stav 1. i člana 3. stav 1. Zakona o zabrani diskriminacije BiH, u vezi sa članom 7. i 8. 10.(1) b) Zakona o radu FBiH.

Nalaže se tuženoj da hitno preduzme mjere i radnje s ciljem da prestane s daljim psihičkim zlostavljanjem i ponižavanjem s ciljem ugrožavanja njegovog ugleda, časti i dostojanstva i integriteta, kršenjem prava tužitelja iz radnog odnosa i obezbjedi ostvarivanje prava koja su mu uskraćena, na jednak pristup poslovima i radnim zadacima u JU predškolska ustanova za odgoj i obrazovanje Goražde kao i domarima u druga dva objekta tužene H. F. i L. M., koji se odnose na naloge za obavljanje poslova u Parku Plavi Cvijet koji su van okvira radnog mjesta tužitelja prema Ugovoru o radu na neodređeno vrijeme broj:01-30-1-559/2023 od 29.12.2023. godine i sa preraspodjelom radnog vremena u šestodnevnu radnu sedmicu bez slobodnih dana u vrijeme vikenda zbog obavljanja poslova u Parku Plavi cvijet, ili tako što će izvršiti rotiranje radnika domara u skladu sa zaključenim istovjetnim ugovorima i izvršiti ev. ravnomjernu preraspodjelu radnog vremena u roku odmah,a najkasnije 15 dana.

Nalaže se tuženoj da tužiocu M. S. naknadi nematerijalnu štetu za pretrpljeni duševni bol zbog povrede ugleda i časti ljudskog dostojanstva i integriteta u iznosu od 3.500,00 KM (trihiljadepetstotina konvertibilnih maraka) sa zakonskom zateznom kamatom počev od dana podnošenja tužbe pa do konačne isplate u roku od 15 dana pod prijetnjom prinudnog izvršenja.

III Obavezuje se tužena da tužitelju nadoknadi troškove parničnog postupka u iznosu od 3.594,24 KM (trihiljadepetstotinadevedesetčetiri konvertibilne marke i 24/100) u roku od 15 (petnaest) dana od dana donošenja presude.

IV Odbija se tužitelj sa zahtjevom za naknadu troškova parničnog postupka u iznosu od 850,00 KM (osamstotinapedeset konvertibilnih maraka).

O b r a z l o ž e nj e

Rješenjem Kantonalnog suda u Goraždu broj 45 0 Rs 048345 25 Rsž od 24.09.2025.godine ukinuta je presuda Općinskog suda u Goraždu broj 45 0 Rs 048345 24 Rs od 01.07.2025.godine i predmet vraćen na ponovno suđenje. U ponovnom postupku provedenom pred Općinskim sudom u Goraždu punomoćnik tužitelja i punomoćnik tužene predložili su da se izvrši čitanje materijalnih dokaza koji su provedeni na glavnoj raspravi 03.06.2025.godine, da se pročita iskaz svjedoka S. E., da se pročita iskaz tužitelja u svojstvu parnične stranke.

Tužitelj je dana 21.11.2024.godine podnio tužbu a dana 18.02.2026.godine i uređenu tužbu protiv tuženog u kojoj je naveo da je tužitelj radnik tužene, koji je nakon donošenja Pravilnika .... i Pravilnika o Izmjenama i dopunama Pravilnika o unutrašnjoj organizaciji i sistematizaciji radnih mjesta Javne ustanove za predškolski odgoj i obrazovanje Goražde br. 02-1-520-1/2023 od 26.12.2023. godine, gdje je za radno mjesto domar propisano 4 izvršioca.., sa poslodavcem zaključio novi ugovor o radu na neodređeno vrijeme dana 29.12.2023. godine, prema kome je (član 2. Ugovora) raspoređen na poslove i radne zadatke domara što obuhvaća sljedeće poslove: Svakodnevno obilazi unutrašnje i vanjske prostorije Javne ustanove evidentirati i otklanjati nedostatke i sređivati sa zaposlenicima na održavanju čistoće, -Popravljati kvarove na prozorima, vratima i ostaloj opremi u vrtiću, -Održavati i popravljati jednostavnije kvarove na električnim, vodovodnim i kanalizacionim instalacijama u objektaima JU za predškolski odgoj i obrazovanje( Sunce, Zvjezdice i Plavi cvijet), -Starati se o ispravnosti i redovnom servisiranju i održavamu protivpožarnih aparata i druge opreme, -Svakodnevno održavati betonske i zelene površine i drveće oko objekta Javne ustanove za predškolski odgoj i obrazovanje (Sunce, Zvjezdice i Plavi cvijet), -Održavati slivnike i oluke na objektima Javne ustanove, -U slučaju većih kvarova, dužanje bez odlaganja obavjestiti koordinatora ustanove odnosno direktora, -Preduzimati potrebne mjere u slučaju elementrnih nepogoda kako bi se spriječio nastanak štetnih posljedica u i na objektima Javne ustanove za predškolski odgoj i obrazovanje(Sunce, Zvjezdice i Plavi cvijet).-Po potrebi čistiti i održavati urednim unutrašnje prostorije objekta Javne ustanove za predškolski odgoj i obrazovanje(Sunce, Zvjezdice i Plavi cvijet), -Čistiti snijeg i led na površinama ispred i okolo zgrade objekta Javne ustanove za predškolski odgoj i obrazovanje(Sunce, Zvjezdice i Plavi cvijet) i održavati ih čistim u zimskim uvjetima, -Održava i nadzire sistem grijanja i preduzima mjere tokom grejne sezone kako ne bi došlo do zaleđivanja i pucanja cijevi i drugih uređaja, -Pomaže zaposleniku Gradske uprave Grada Goražde prilikom istovara i smještqja peleta u kotlovnici zgrade Grada Goražde, -Vrši poslove istovara i smještaja peleta u objektima JU za predškolski odgoj i obrazovanje(  Sunce, Zvjezdice i Plavi cvijet); -Nadzire pristup ovlaštenim serviserima prilikom popravke i servisiranja uređaja, instalacija i opreme na objektima JU za predškolski odgoj i obrazovanje (Sunce, Zvjezdice i Plavi cvijet); -Vodi evidencije o nabavci i utroškupeleta i podnosi mjesečni izvještaj o utrošku u toku grejne sezone, -Vrši nabavku građevinskog materijala i opreme za održavanje navedenih objekata, vodi evidenciju o utrošku i podnosi izvještaj direktoru; -Obavlja i sve druge poslove koje naloži direktor, koordinator, a po potrebi i odgajatelj iz okvira radnog mjesta koje obavlja, -Dužan je savjesno i marljivo obavljati poslove svog radnog mjesta.-Dužan je usavršavati svoja znanja i vještine, štititi interes Ustanove i poštivati organizaciju rada, -Za svoj rad odgovara direktoru Odredbom člana 3. navedenog Ugovora je propisano ''Poslove iz člana 2. ovog Ugovora radnik će obavljati u Javnoj ustanovi za predškolski odgoj i obrazovanje Goražde''. Na osnovu navedenog Pravilnika od 26.12.2023. godine, kojim je ukinuto radno mjesto domar-čuvar i propisano isključivo radno mjesto domar, čime su svi domari u potpunosti izjednačeni u pravima i obavezama, tužena je sa sva tri domara zaposlena u JU za predškolski odgoj i obrazovanje zaključila u potpunosti identične ugovore o radu na neodređeno vrijeme dana 29.12.2023. godine: sa tužiocem Ugovor broj 01-30-1-559/ 2023, sa H. F. Ugovor broj 01-30-1-560/2023 i sa L. M. Ugovor broj 01-30-1-558/ 2023, sa istim opisom poslova radnog mjesta domara propisanim navedenim Pravilnikom i sa istom osnovicom i koeficijentom za obračun plaće.Dana 23.09.2024. godine direktor tuženog je donijela Odluku o preraspodjeli radnog vremena domarima raspoređenim u Plavom cvijetu čiji čl. I glasi ''Ovom odlukom utvrđuje se preraspodjela radnog vremena domarima Javne ustanove za predškolski odgoj i obrazovanje Goražde raspoređenim u plavom cvijetu. II Radno vrijeme za radno mjesto domar u Plavom cvijetu određuje se na sljedeći način: Ponedeljak -petak (prva smjena od 06:00 do 11:30 i druga smjena od 12:30 do 18:00 sati)-Subota (radnik iz druge smjene od 08:00 do 18 :30) -Nedjelja (radnik iz prve srnjene smjene od 08: 00 do 18 :30) III ova odluka stupa na snagu donošenja, a primjenjivat će se od 01.10.2024. godine.....'' Pobijana Odluka ne sadrži obrazloženje, pa je ostalo nepoznato šta to priroda posla zahtjeva da se domarima u objektu Plavi cvijet vrši preraspodjela radnog vremena, da isti rade nakon što se objekat vrtića Plavi cvijet zatvara u 16 i 30 časova, tim više što u ovoj školskoj godini vrtić Plavi cvijet svoju djelatnost obavlja u cijelom objektu i to na dva sprata čime je povećan broj djece koja pohađaju vrtić u duplo kao i i odgajatelja, a da se domarima vrši preraspodjela radnog vremena i ukida vikend i ako objekat u kom je smješten vrtić Plavi cvijet ne radi tokom vikenda. Kako Odluka ne sadrži obrazloženje, ista je donešena suprotno odredbama čl. 6.1. EKLJP što je čini nezakonitom.Zakon o predškolskom obrazovanju i vaspitanju u čl. 29. propisuje da se raspored radnog vremena kao i ostalih zaposlenika u predškolskoj ustanovi utvrđuje u skladu sa godišnjim programom rada predškolske ustanove, a u okviru 40-časovne radne sedmice. Dodatno, u Odluci nije ostavljena pravna pouka, a što je osnovni elemenat svake Odluke, što je suprotno čl. 13. EKLJP i čl. 6.1. EKLJP, pa je pobijana odluka donešena i suprotno navedenim odredbama i samim tim nezakonita, a mjera tome je da se poništi. Ne onemogućavanje pravnog lijeka-žalbe predstavlja i kazneno djelo.Nakon dobijanja ovako krnje Odluke koju je donijela direktor tuženog, a kojom su povrijedena prava radnika M. S. u pogledu radnog vremena, budući da nije upućen kome može izjaviti pravni lijek (prigovor, žalbu, zahtjev) isti je kao neupućena stranka podnio prigovor Upravnom odboru tužene.U prigovoru je u najbitnijem istakao da se nad njim vrši duži vremenski period diskriminacija da direktor donosi odluke o preraspodjeli radnog vremena samo za domare u vrtiću Plavi cvijet, dok za domare u vrtiću Sunce i Zvjezdice ne donosi, da se nijima odreduje rad 6 dana u sedmici dok drugi domari rade 5 dana u sedmici da se domarima u Plavom cvijetu određuje da rade i u dane vikenda, a domarima u u vrtiću Sunce i Zvjezdica je određeno da rade od ponedeljka do petka, a u dane vikenda su slobodni.Npomenuo je da je izmjenjen Pravilnik o sistematizaciji 26.12.2023.godine, da su svi domari izjednačeni sa svim pravima i obavezama i da su u skladu sa tim potpisali u potpunosti identične ugovore i da primaju jednaku plaću, da se status Plavog cvijeta u potpunosti izmjenio vrtić Plavi cvijet da odluka o preraspodjeli radnog vrmena u konačnici krši Zakon o predškolskom odgoju i stim u vezi zatražio da otklone povrede Zakona o radu čl. 7., 39, 77, Pravilnika o radu po kojem su domari izjednačeni sa svojim pravima i obavezama i da prema Zakonu o predškolskom odgoju ne postoji nikakva dodatna djelatnost vrtića, a koja bi zahtjevala i rad u dane vikenda.Zamolio je da otklone sve neravnopravno postupanje prema njemu od strane direktora, te da organizuju radno vrijeme vrtića Plavi cvijet kao u vrtiću Sunce i Zvjezdice, što podrazumjeva rad 5 dana u sedmici u periodu od ponedeljka do petka odnosno da svi domari u JU ravnopravno budu tretirani ev. Odlukom o preraspodjeli radnog vremena.[image: image2.jpg]


Upravni odbor je dana 31.10. 2024.g. sačinio odgovor koji je M. S. zaprimio 02.11.2024. godine, a u kom je navedeno da je odluka o raspodjeli radnog vremena donešena u skladu sa zakonom, da je direktorica dala informaciju da je Odlukom Gradskog vijeća Grad Goražde Plavi cvijet ustupljen na upravljanje JU za predškolski odgoj i obrazovanje te da shodno istoj JU vrši tu djelatnost tj. održava park Plavi cvijet, i da zbog namjene parka, radno vrijeme u istom mora se organizovati da se izvrši preraspodjela radnog vremena -donijela odluku broj: 01-30-1-417/2024 od 23.09.2024. godine.iz koje je utvrđeno radno vrijeme domara u parku plavi cvijet iznosi 5, 5+ jedan dan vikenda 10, 5 dakle ukupno 38 sati sedmično. Upravni odbor je našao da su navodi prigovora neosnovani, a navode o statusu parka Plavog cvjeta da su apsolutno netačni, navodeći ''odgojno obrazovni program je organizovan u objektu koji se nalazi u jednom dijelu parka, da to nema nikakvog uticaja na aktivnosti u parku Plavi cvijet, niti je time pronąjenjen status parka Plavi cvijet, većje naprotiv park i dalje park sa svim elementima, mobilijarom i sl. namjenjen za djecu i odrasle, koji ga svakodnevno posjećuju.'' Dalje je navedeno da je UO jednoglasno odbio prigovor podnosioca zahtjeva kao neosnovan, jer odlukom o preraspodjeli radnog vremena nisu utvrđene povrede zakona, kao ni diskriminacija i nejednako postupanje prema podnosiocu prigovora.Navedeno je da se ne može udovoljiti zahtjevu da upravni odbor organizuje radno vrijeme u Plavom cvijetu na način kako je to organizovano u objektu Sunce i Zvjezdice, jer shodno odredbama zakona o radu, radno vrijeme radnika u JU organizuje direktorica javne ustanove, a ne upravni odbor. Pogriješio je Upravni odbor kada nije podnosiocu prigovora dostavio informaciju koju je dostavila direktorica i Odluku Gradskog vijeća Grad Goražde na koju se poziva bez broja i datuma, i na taj način uskratio radniku M. S. mogućnost davanja izjašnjenja na ''Informaciju'' direktorice što je postupak učinilo nepravičnim, a što vodi povredi čl. 6.1 EKLJP. Vidjeti npr. Bimal d.d. protiv Bosne i Hercegovine, br. Aplikacije 27289/17, 31.8.2021. godine. Pogriješio je Upravni odbor tužene kada prigovor radnika nije cijenio u svjetlu Ugovora o radu na neodređeno vrijeme, zaključenog između poslodavca i radnika broj: 01-30-559/2023 od 29.11.2023. godine, koji je vezan za objekte Sunce, Zvjezdice i Plavi cvijet, a ne park Plavi cvijet i kada nije našao diskriminaciju zbog nejednakog postupanja prema direktorice prema ovom radniku u odnosu na druga dva radnika u objektu Sunce i Zvjezdice. Dodatno ovaj akt Odgovor na prigovor Upravnog odbora tužene ne sadrži osnovne elemente preambulu, dispozitiv niti pouku o pravnom lijeku pa je isti nezakonit o donesen a mjera tome je da se poništi.Radnik M. S. se obratio pismenim putem Ministarstvu za obrazovanje, mlade nauku, kulturu i sport dana 11.10.2024. godine, u kom je naveo da je nakon donošenja Pravilnika o Izmjenama i dopunama Pravilnika o unutrašnjoj organizaciji i sistematizaciji radnih mjesta Javne ustanove za predškolski odgoj i obrazovanje Goražde br. 02-1-520-1/2023 od 26.12.2023. godine, propisano radno mjesto domar izvršioca 4P0 kom su svi domari izjednačeni sa pravima i obavezama, i da su svi domari JU potpisali identične ugovore o radu, sa jednakim pravima i obavezama u objektima vrtića iz istog, a na mjesto ''Domari JU za predškolski odgoj i obrazovanje'', a da se samo odluka o preraspodjeli radnog vremena donosi samo na domare vrtića Plavi cvijet, po kojoj mora raditi 6 dana u sedmici, uključujući i dane vikenda, dok domari u vrtiću Sunce i Zvjezdice rade od ponedeljka do petka, a slobodni u dane vkenda, te ponovio da svi domari imaju identične ugovore sa jednakim pravima i obavezama, a da takvo postupanje u odnosu na njega direktorice JU njega dovodi u neravnopravan položaj u odnosu na druge domare u druga dva vrtića, da od 01.10.2024.g. objekat Plavi cvijet ima status vrtića (2 odgojne grupe u istom), te da u sklopu samog vrtića ne smiju postojati bilo kakve druge djelatnosti da bi rad samog parka Plavi cvijet- sa svim svojim aktivnostima, a pri vrtiću predstavlja kršenje zakona o predškolskom odgoju i obrazovanju., a da je u krug vrtića Sunce i Zvjezdice, strogo zabranjen ulazak bilo kojim licima osim uposlenika, roditelja djece koja pohađaju predškolski odgoj u JU.Ukazao je da ponašanje direktorice prema njemu dovodi do kršenja Zakona o radu, Zakona o Zabrani diskriminacije, Pravilnika o unutrašnjoj organizaciJ11 sistematizaciji radnih mjesta, Ugovora o radu i Zakona o predškolskom odgoju i vaspitanju, te ukazao da postupanje prema njemu koje predstavlja klasičan oblik diskriminacije, traje duži period, da se obraćao i pismeno i usmeno direktorici za otklanjanje iste i zatražio da u skladu sa njihovim nadležnostima preduzmu sve potrebne mjere za sprečavanje daljeg diskriminirajućeg odnosa direktorice prema njemu lično i da svi domari budu ravnopravno tretirani. BPK Goražde Ministarstvu za obrazovanje, mlade nauku, kulturu i sport je dostavilo odgovor na zahtjev u kom se navodi da je zahtjev od 11.10.2024. godine, a koji se odnosi na otklanjanje diskriminacije prema njemu od strane direktorice JU za predškolski odgoj i obrazovanje, razmotren, da Ministarstvo nije nadležno za rješavanje prava i obaveza iz radnog odnosa, da o istim odlučuje poslodavac, u konkretnom slučaju JU za predškolski odgoj i obrazovanje, te je upućen da predmetni problem riješi na pomenutoj relaciji (poslodavac-radnik). Po prijemu Odgovora na zahtjev i upute od BPK Goražde Ministarstvu za obrazovanje, mlade nauku, kulturu i sport, S. M. je podnio zahtjev Direktoru tuženog dana 23.10.2024.g. navodeći u Zahtjevu da je osnov obraćanja čl. 114 Zakona o radu da se dana 11.10. 2024. g. obratio Ministarstvu za obrazovanje, nauku i kulturu sa zahtjevom za otklanjanje diskriminirajućeg odnosa direktora prema njemu i da je odgvorom istog obavješten da Ministarstvo nije nadležno za rješavanje prava iz radnog odnosa, te da je upućen da isto riješi sa poslodavcem.Napomenuo je da su Izmjenama Pravilnika o sistematizaciji od 26.12.2024.g. svi domari u JU u potpunosti izjednačeni sa svim pravima i obavezama, te da su u skladu sa tim svi potpisali u potpunosti identične ugovore o radu, da pored istih obaveza i radnih zadataka iz Ugovora o radu domari JU primaju jednaku plaću, da direktor donosi odluke o preraspodjeli radnog vremena, koje se odnose samo na domare u vrtiću Plavi cvijet, po kojima on radi 6 dana u sedmici, uključujući i dane vikenda, dok domari u druga dva objekta rade od ponedeljka do petka i slobodni su u dane vikenda.Da se prema njemu vrši klasična diskriminacija u odnosu na druga dva domara, na istim poslovima i radnim zadacima iz ugovora o radu Ukazao je na odredbe čl. 10.st.1 b., čl. 2.stav1. i stav 2, čl. 6. Zakona o zaštiti od diskriminacije, te da kao direktor u dužem vremenskom periodu svjesno svojim postupanjem krši Odredbe Zakona o radu, (čl. 7., 77., i 39) Pravilnika o unutrašnjoj organizaciji i sistematizaciji od 26.12.2024.g, Ugovora o radu i Kolektivnog ugovora i zatražio ovim Zahtjevom za zaštitu prava iz radnog odnosa da otkloni povredu prava iz radnog odnosa, zaustavi dalje diskriminirajuće postupanje prema njemu kao uposleniku, te da ga dovede u ravnopravan položaj u odnosu na druga dva domara JU predškolski odgoj i obrazovanje uz koji je dostavio Odgovor Ministarstva br.10-30-3352-1/24 od 14.10.2024.g. Postupajući po Zahtjevu za zaštitu prava M. S., Direktor tužene je dostavila odgovor koji je datiran 01.11.2024. godine a koji je tužilac zaprimio dana 05.11.2024.godine. U odgovoru je navedeno šta propisuje čl. 112 i 39. Zakona o radu kako domari u Plavom cvijetu rade u zimskom periodu 38 sati u ljetnom 42 sata sedmično, što ne predstavlja nikakvu povredu.Dalje je navedeno Obzirom da su poslovi u Plavom cvijetu sezonski, zbog prirode posla Plavog cvijeta, direktor.. .. .donosi odluke o preraspodjeli radnog vremena, da nije utvrden neravnopravan položaj medu domarima a samim tim ni diskriminatorski odnos, te da vaša prava nisu povrijeđena. Ovaj akt-odgovor direktora od 01.11.2024. godine ne sadrži preambulu, dispozitiv, praktično ni obrazloženje (kakvi sezonski poslovi mogu biti u objektu u kom se obavlja djelatnost predškolskog odgoja i i vaspitanja -vrtić Plavi cvijet i koja je to priroda posla Plavog cvijeta i na koji se odnose ovi navodi (objekat ili park), a dodatno ne sadrži ni pouku o pravnom lijeku, što ovaj akt čini nezakonitim u smislu odredaba zakona o radu i čl. 6.1.i 3.EKLJP i čl. 13/EK, a mjera tome je da se poništi. Mobing: Odredbom čl. 7. Zakona o radu je imperativno propisano” (1) Poslodavac utvrđuje mjesto i način obavljanja rada poštivąjući pri tome prava i dostojanstvo radnika, a radnik je obavezan prema uputama poslodavca datim u skladu sa prirodom i vrstom rada lično obavljati preuzeti posao, te poštivati organizaciju rada i poslovanja kod poslodavca, kao i zakone i opće akte poslodavca. (2) Radnik ima pravo na pravičnu plaću, uvjete rada koji obezbjeđuju sigurnost i zaštitu života i zdravlja na radu, te druga prava u skladu sa zakonom, kolektivnim ugovorom, pravilnikom o radu i ugovorom o radu”. Poslodavac i radnik su zaključili ugovor o radu na neodređeno vrijeme, a Ugovor o radu zaključen između poslodavca i radnika je dvostrano pravni akt i to je zakon. Prema član 2. Ugovora radnik je raspoređen na poslove i radne zadatke domara što obuhvaća taksativno navedene poslove ( ) Iz ugovora jasno proizilazi čl. 3. ''Poslove iz člana 2. ovog Ugovora radnik će obavljati u Javnoj ustanovi za predškolski odgoj i obrazovanje Goražde''.Iz opisa poslova da se isti odnose na (Sunce, Zvjezdice i Plavi cvijet).Dalje u opisu poslova stoji ”Obavlja i sve druge poslove koje naloži direktor, koordinator, a po potrebi i odgajatelj iz okvira radnog miesta koje obavlja. Dakle tužitelj nije dužan obavljati poslove i radne zadatke van okvira svog radnog mjesta tj. poslove vezano za park Plavi cvijet, niti mu poslodavac može naložiti da obavlja poslove i radne zadatke koji nisu propisani prema važećem Pravilniku o izmjenma i dopunama Pravilnika o unutrašnjoj sistematizaciji i organizaciji niti ono što nije ugovoreno Ugovorom o radu. U pogledu održavanja vanjskih površina prema opisu poslova i radnih zadataka iz ugovora o radu-obaveza tužitelja je Svakodnevno održavati betonske i zelene površine i drveće oko objekta Javne ustanove za predškolski odgoj i obrazovanje (Sunce, Zvjezdice i Plavi cvijet). Imajući u vidu Pravilnik o unutrašnjoj sistematizaciji-radno mjesto domar izvršilaca 4, Pravilnik o plaćama, zaključeni Ugovor o radu na neodređeno vrijeme, te činjenicu da tužena zbog parka Plavi cvijet koji je odvojena cjelina sa posve drugom namjenom u odnosu na objekt Plavi cvijet, to je neopravdanom preraspodjelom radnog vremena domara Plavi cvijet, Direktor tužene u dužem vremenskom periodu vrši mobing nad radnikom M. S. koji je raspoređen na radno mjesto domar, na način što ga na radnom mjestu u dužem vremenskom periodu psihički zlostavlja i ponižava, čija je posljedica ugrožavanje ugleda, časti, dostojanstva, intergriteta, degradacija radnih uvjeta i profesionalnog standarda. Dakle u dužem vremenskom periodu direktor tužene je postupala nepravilno i nezakonito kada je donosila odluke o preraspodjeli radnog vremena u parku Plavi cvijet, a tužitelju nalagala da obavlja poslove van okvira njegovog radnog mjesta, koji nisu ugovoreni Ugovorom o radu na neodređeno vrijeme, na što je tužitelj ukazivao, molio, usmeno, pismeno prigovarao ukazujući direktoru da on nije radnik Parka Plavi cvijet, već domar u objektima, na nejednako postupanje u odnosu na domare koji su trenutno u objektu Sunce i Zvjezdica (i ako su im svima jednaki Ugovori, opis radnog mjesta, plaće, predlagao da se isti dovedu u ravnopravan-jednak položaj tako da i on radi od ponedeljka do petka i slobodan vikend kao druga dva domara ili da se vrši ravnomjerna preraspodjela radnog vremena za sve domare u JU, kako bi bili u jednakom položaju, a direktor tužene mu se ismijavala, govorila da je ona direktor može raditi kako hoće, da neće vršiti rotiranje radnika, niti njemu povećati platu i navodila” Obzirom da ste vi radnik sa iskustvom u parku Plavi cvijet, a da dolazi sezona proljetnih radova u parku Plavog Cvijet, smatramo da će te vi sa kolegom odraditi najbolji posao u interesu Javne Ustanove, a sve da korisnici usluga parka Plavi cvijet budu zadovoljni pruženom uslugom''. Tužitelj ima porodicu i istu mora izdržavati zbog čega mora i da radi i poslove koji nisu ugovoreni, bez ikakve naknade (plate svim domarima jednake — najniži koef), na svaki način pokušao da se zaustavi ovakav odnos prema njemu i zbog bespomoćnosti, se 10.07.2024. godine obratio i Ombudsmenu za ljudska prava, Zahtjevom za zaštitu od diskriminacije kojoj je duži period izložen od strane poslodavca JU za predškolski odgoj i obrazovanje Goražde, i Ombudsmenu za ljudska prava je zatražio izjašnjenje od direktora JU za predškolski odgoj i obrazovanje Goražde, ocjenivši da žalbeni navodi ukazuju na navedene povrede prava iz radnog odnosa u smislu povrede odredaba Zakona o radu, i obrazloženje zašto se ne izvrši ravnomjerna preraspodjela radnog vremena u skladu sa čl. 39. Zakona o radu i organizacija rada pod jednakim uvjetima kod navedenog poslodavca za sva četiri domara koja sa poslodavcem imaju zaključene istovjetne ugovore o radu. [image: image3.jpg]


Direktor tužene je u dužem vremenskom periodu donosila odluke o preraspodjeli radnog vremena domarima u Parku Plavi cvijet i ako tužitelj prema zaključenom ugovoru nema nikakve veze sa parkom Plavi cvijet, jer se njegovi poslovi i radni zadaci odnose na objekte Sunce, Zvjezdice, Plavi cvijet i pored ugovorenog posla koji je obavljao vezano za objekat, nalagao tužitelju da obavlja poslove u parku Plavi cvijet čija površina je oko 8000 m2, i to da održava red u parku, da vodi računa o upotrebi opreme parkovskog mobilijara, da održava kompletnu hortikulturu u parku - šišanje trave, obrezivanje biljaka zaljevanje, sakupljanje lišća, potpuno održavanje čistoće vanjskog prostora parka, čišćenje vanjskog VC-a, koji nisu u okviru njegovih poslova i radnih zadataka, a sem toga da izdaje karte posjetiocima Parka Plavi cvijet, da vrši naplatu -Dnevna karta posjetiocu o, 50 KM, karte za izdavanje parka fizičkim licima po satu za proslavu dječijih rođendana 20,00 KM, pri tom istom nije obezbjedio odijelo sa jasno istaknutim obilježijima da se radi o službenom licu - zaposleniku po kom bi bio prepoznat kao redar Parka kao ni iskaznicu akreditaciju kao javnu ispravu kojom bi se trećim licima mogao identifikovati kao lice ovlašteno za naplatu ulaznica pa je više puta doživio stresne situacije zbog verbalnih napada od strane posjetilaca Parka” ko si ti da mi tražiš pare, pokaži ovlaštenje, jelde 50 po 50 nakupi se, znam ja takve, saću zvati policiju ”što je pokušavao na strpljiv način objasniti, te kad bi neko od građana iz Goražda bio tu naišao priskakao mu je u pomoć „Pusti čovjeka nije on kriv, znam ga radi tu i sl.” Obzirom na današnje tehnološke mogućnosti dostupnosti izrade karti (sama karta sa pečatom posjetiocima Parka nije dovoljna, jer se građani stalno upozoravaju i putem medija da se čuvju prevara i opravdano su oprezni kada troše svoj novac- plaćaju karte licu koje ničim ne dokazuje da je ovlašteno za naplatu ulaska i korištenja Parka Plavi cvijet, tim više što na svakom javnom mjestu npr. parkingu lica koja vrše naplatu imaju obilježja karticu sa imenom, prezimenom i brojem.Tužitelj se obraćao tuženoj tražio i ukazivao da sve to ne može da podnese, a odgovor je bio ” ako ne možeš napusti posao ima ko hoće da radi”.Tužitelj je kao radnik postao žrtva direktorice koja može sve neprestano mu dajući radne zadatke u Parku, koji nisu u okviru njegovog radnog mjesta, dovodeći ga u nejednak položaj u pogledu druga dva domara trenutno u objektu Sunce i Zvjezdice, ukidajući mu dane vikenda, da prodaje karte za ulaz u park naplaćuje, bez obilježja da je lice koje može vršiti naplatu, a on kao zlostavljana osoba bespomoćan u nemogućnosti da se odbrani, a takve se aktivnosti odvijaju u prvilnim intervalima kroz duže vrijeme. Tužena je suprotno vlastitim aktima i zaključenim ugovorima u Godišnjem programu za 2024/2025. godinu, tabela 6. na stranicama 14. i 15., nabrajala objekte vrtića i imena zaposlenih domara u vrtiću Sunce i Zvjezdice, dok u vrtiću Plavi cvijet nije navela da uopšte ima domara, alije u parku Plavi cvijet navela pod 2. domara M. S. i na taj način netačnim prikazivanjem stvarnog stanja davanjem netačnih podataka navela Upravni odbor da usvoji godišnji program. Posebno je važno istaći da koncept parka Plavi cvijet kao posebne organizacione jedinice tužene ne postoji u formalnom smislu, što se vidi iz Aktuelnog izvoda iz sudskog registra broj 045-0-Reg-Z-25-ooo 018 od 21.01.2025. godine, iz kojeg jasno proizlazi da je JU za predškolski odgoj i obrazovanje Goražde upisana da obavlja isključivo djelatnost pod šifrom 85.10 - predškolsko obrazovanje. Tužena nije izdala pisano ovlaštenje tužitelju da vrši naplatu ulaznica. Tužena nije osigurala tužitelju službenu odjeću sa oznakama ustanove i službenu legitimaciju kojom bi se mogao identificirati posjetiocima kao ovlašteno lice za naplatu ulaznica. Obavijest Kantonalne uprave za inspekcijske poslove Bosansko-podrinjskog kantona Goražde broj UP-1-12-30-00664/2024-AH12-0011 od 13.03.2025. godine nedvosmisleno je utvrdila da radno vrijeme za radno mjesto domar u JU za predškolski odgoj i obrazovanje Goražde nije jednako organizovano za sve izvršioce i ne tretira sve izvršioce jednako, iako se radi o istom radnom mjestu, istom opisu poslova radnog mjesta propisanim Pravilnikom o radu, unutrašnjoj organizaciji i sistematizaciji radnih mjesta JU za predškolski odgoj i obrazovanje i zaključenim identičnim ugovorima o radu, istoj osnovici i koeficijentu za obračun plaće. Odredbom člana 9. stav 5. Zakona o radu FBiH propisano je da mobing predstavlja specifičnu formu nefizičkog uznemiravanja na radnom mjestu koje podrazumijeva ponavljanje radnji kojima jedno ili više lica psihički zlostavlja i ponižava drugo lice, a čija je svrha ili posljedica ugrožavanje njegovog ugleda, časti, dostojanstva, integriteta, degradacija radnih uvjeta ili profesionalnog statusa.U konkretnom slučaju sve zakonske pretpostavke iz navedene odredbe su ispunjene.Element ponavljanja radnji je nedvosmisleno dokazan jer je direktor tužene od marta 2024. godine neprekidno i sistematski donosio odluke o preraspodjeli radnog vremena isključivo za tužioca i još jednog domara sa zaključenim ugovorom na određeno vrijeme D. R. u Plavom cvijetu, zanemarujući identičan ugovorni status svih domara -prema Ugovoru o radu na neodređeno vrijeme H. F. i L. M., te je usmenim putem, bez ikakvog pisanog akta i bez zakonskog osnova, nalagao tužiocu obavljanje poslova koji nisu predviđeni Ugovorom o radu od 29.12.2023. godine održavanje parka Plavi cvijet pov.oko 8000 m 2,u dužem vremenskom periodu koji traje više od godinu dana.Element psihičkog zlostavljanja i ponižavanja je ostvaren nalaganjem tužiocu da obavlja pored ugovorenih poslova u objektu Plavi, poslove održavanja Parka Plavi cvijet pov.8000 m2, blagajničke poslove naplate ulaznica posjetiocima parka koji su direktno vezani za prijem novca, bez pisanog ovlaštenja, bez službene odjeće sa oznakama ustanove i bez službene legitimacije kojom bi se mogao identificirati kao ovlašteno lice za naplatu. Ovakvo postupanje je tužitelja dovodilo u ponižavajuću i uvredljivu situaciju pred posjetiocima parka koji su ga javno preispitivali i vrijeđali zahtijevajući da pokaže ovlaštenje za naplatu ulaznica, što tužilac nije mogao jer mu takvo ovlaštenje nije izdato. Navedene situacije su se događale u javnom prostoru u maloj sredini kakvo je Goražde gdje je krug lica koji su bili svjedoci tih situacija bio širok, a posljedice po ugled i čast tužioca u lokalnoj zajednici proporcionalno teže i trajnije nego u većim sredinama.Element ugrožavanja ugleda, časti, dostojanstva i integriteta te degradacije radnih uslova i profesionalnog statusa je ostvaren kroz ukupnost opisanih radnji direktora tužene. Tužiocu su degradirani radni uslovi jer mu je nametnut znatno teži režim rada nego komparatorima H. F. i L. M. sa identičnim ugovorima o radu - rad 6 dana u sedmici uključujući subotu i nedjelju te obavljanje poslova koji nisu ugovoreni i to bez adekvatnih uslova za njihovo obavljanje. Tužiocu je degradiran profesionalni status jer je u Godišnjem planu rada za 2024/2025. godinu suprotno stvarnom stanju iz Ugovora o radu od 29.12.2023. godine prikazan kao domar parka, a ne kao domar vrtića. Sistematsko ignorisanje svih njegovih zahtjeva za zaštitu prava od strane direktora tužene i Upravnog odbora tužene, upućenih dana 08.03.2024. godine, 09.10.2024. godine i 23.10.2024. godine, bez ijednog osnovanog razloga za odbijanje, dodatno je pojačavalo osjećaj nemoći i bespomoćnosti kod tužioca te ga dovodilo u položaj izolacije koji je neprihvatljiv u radnom okruženju koje se temelji na jednakosti i dostojanstvu rada. Sve navedeno je imalo naročito intenzivan odraz na tužitelja zbog činjenice da živi i radi u maloj sredini kakvo je Goražde, gdje su posljedice po ugled i čast radnika u radnoj i široj društvenoj zajednici znatno vidljivije i trajnije nego u većim sredinama, čime mu je nanesena šteta ugledu i časti čije se posljedice osjećaju i dalje. Diskriminacija: Tužitelj se poziva na diskriminaciju čl. 8.(1) neko drugo lično svojstvo čl. 10.(1) b)” uvjete rada i sva prava iz radnog odnosa” Zakona o radu F BiH i po osnovu "drugih okolnosti” u smislu člana 2. stav 1. Zakona o zabrani diskriminacije BiH (Sl. glasnik BiH, broj 59/09 i 66/16), konkretno po osnovu de facto fizičke raspoređenosti na rad u objektu Plavi cvijet, koji tužena koristi kao pretekst za nametanje nepovoljnijih uslova rada tužiocu u poređenju sa komparatorima F. H. i M. L., koji se nalaze u objektivno podudarnoj situaciji jer svi trojica raspolažu identičnim ugovorima o radu na neodređeno vrijeme za radno mjesto domara, sa istim opisom poslova, istom platnom osnovicom i koeficijentom. Diskriminacija je direktna u smislu člana 3. stav 1. Zakona o zabrani diskriminacije jer tužena direktno, donošenjem Odluke o preraspodjeli radnog vremena broj 01-30-1-417/2024 od 23.09.2024. godine, tužitelju određuje nepovoljnije uslove rada nego što ih određuje komparatorima H. F. i L. M. koji su u podudarnoj situaciji, jer je tužitelju određen rad 6 dana u sedmici uključujući subotu i nedjelju dok komparatori rade od ponedjeljka do petka i imaju slobodan vikend. Tužitelj ispunjava sve četiri pretpostavke za prebacivanje tereta dokazivanja na tuženu propisane članom 15. stav 1. Zakona o zabrani diskriminacije. Kao zaštićenu karakteristiku tužitelj ima svoju de facto fizičku raspoređenost na rad u objektu Plavi cvijet, koju tužena koristi kao osnov za različito postupanje. Radnja tužene je diskriminatorna jer bez objektivnog opravdanja uvodi različit režim rada isključivo za domare rasporedene u Plavom cvijetu, dok se komparatorima sa identičnim ugovorima o radu takve obaveze ne nameću. Različito postupanje je direktno i vidljivo iz poređenja Odluke o preraspodjeli radnog vremena od 23.09.2024. godine i ugovora o radu sva tri domara. Komparatori H. F. i L. M. nemaju navedenu zaštićenu karakteristiku jer rade u objektima Sunce i Zvjezdice pa na njih odluke o preraspodjeli radnog vremena nisu primijenjene. Ovim je tužitelj sa stepenom pretežne vjerovatnoće dokazao činjenice da je tužena nejednako tretirala tužitelja, čime teret dokazivanja prelazi na tuženu koja je dužna dokazati da se različito postupanje nije dogodilo, odnosno da ima legitiman cilj i da postoji proporcionalnost između cilja i upotrebljenih sredstava. Odredbom člana 7. stav 1. Zakona o radu FBiH propisano je Poslodavac utvrđuje mjesto i način obavljanja rada poštivajući pri tome prava i dostojanstvo radnika, a radnik je obavezan prema uputama poslodavca datim u skladu sa prirodom i vrstom rada lično obavljati preuzeti posao, te poštivati organizaciju rada i poslovanja kod poslodavca, kao i zakone i opće akte poslodavca. (2) Radnik ima pravo na pravičnu plaću, uvjete rada koji obezbjeđuju sigurnost i zaštitu života i zdravlja na radu, te druga prava u skladu sa zakonom, kolektivnim ugovorom, pravilnikom o radu i ugovorom o radu”, a odredbom 8. stav 1. Zakona o radu FBiH-zabranjuje se diskriminacija radnika.....ili neko drugo čično svojstvo dok je čl. 10.(1) b) propisano da se diskriminacija zabranjuje u odnosu na uvjete rada I sva prava iz radnog odnosa člana 8. stav 1. Zakona o radu.Odredbom člana 39. Zakona o radu FBiH propisano je da preraspodjela radnog vremena mora biti objektivno opravdana prirodom posla i drugim riječima primjenjivati se na jednak način za sve radnike koji obavljaju iste poslove prema identičnim ugovorima o radu, što u konkretnom slučaju nije ispunjeno. Odredbom člana 46. Zakona o radu FBiH propisano je pravo radnika na sedmični odmor u neprekidnom trajanju od najmanje 24 sata koji se po pravilu koristi nedjeljom, a tužitelju je Odlukom o preraspodjeli radnog vremena od 23.09.2024. godine ovo pravo uskraćeno bez ikakvog objektivnog opravdanja predvidenog zakonom, dok komparatori H. F. i L. M. prema identičnim ugovorima o radu imaju slobodan vikend. Ovo je klasičan primjer direktne diskriminacije u ostvarivanju prava iz radnog odnosa. Pravni osnov: Ugovor o radu, Zakona o predškolskom odgoju i obrazovanju čl. 7., 8., 9. stav 5., 12. (4), 39 i 46. 77.Zakona o radu FBiH (Sl. novine FBiH br. 22/16, 89/18, 44/22 i 39/24), člana 2., 3., 4., 9., 10., 12. i 15. stav 1. Zakona o zabrani diskriminacije BiH (Sl. glasnik BiH, broj 59/09 i 66/16), člana 200. Zakona o obligacionim odnosima i člana 6. stav 1. i člana 13. Evropske konvencije o zaštiti ljudskih prava i osnovnih sloboda. Zbog ponašanja direktora tužene Tužitelj je trpio i trpe duševnu bol, zbog povrede ugleda, časti ljudskog dostojanstva i integriteta. Tužitelj se borio za svoja prava, pišući prigovore, zahtjeve svim relevantnim institucijama, ali sve se svelo na činjenicu da je bezuspješno. Da je došlo do mobinga i diskriminacije potvrduju raspoloživi dokazi koji se dostavljaju tužbu. Odredbom čl. 2.(1) Zakona o zabrani diskriminacije je propisano šta se u smislu ovog zakona smtra diskriminacijom, a stavom (2). Zabrana diskriminacije primjenjuje se na sve javne organe, kao i na fizička ili pravna lica i ujavnom i privatnom sektoru u svim oblastima a naročito: zaposlenja članstva u profesionalnim organizacijama, obrazovanja, obuke, stanovaąja, zdravstva, socijalne zaštite, dobara i usluga namjenjenihjavnosti ijavnim mjestima te obavljanja privrednih aktivnosti ijavnih usluga”, a čl. 12.(1) istog Zakona „ Lice ili grupa lica koja su izložena bilo kom obliku diskriminacije prema odredbama ovog zakona ovlašteni su da podnesu tužbu i traže a) ...tužba za utvrđivanje diskriminacije;, b) Zabranu preduzimanja radnji kojima se krši ili može prekršiti tužiočevo pravo na jednako postupanje, odnosno da se izvrše radnje kojima se uklanja diskriminacija ili njene posljedice (tužba za zabranu ili otklanjanje diskriminacije, c) Da se naknadi materijalna i nematerijalna šteta uzrokovana povredom prava zaštićenih ovim zakonom (tužba za naknadu štete).
U odgovoru na tužbu tuženi je naveo da: Istaknutim tužbenim zahtjevom tužitelj traži da sud poništi Odluku direktora tužene o preraspodjeli radnog vremena domarima rasporđenim u Plavom cvijetu broj: 01-30-1417/2024 od 23.09.2024 godine, Odgovor na prigovor Upravnog odbora tužene broj: 0l-04-1-493/24 od 31.10.2024 godine i Odgovor broj: 0l-04-l-497/24 od 01.11.2024 godine kao nezakonite i naloži tuženom da tužitelja rasporedi da obavlja samo poslove i radne zadatke prema zaključenom Ugovoru o radu na neodređeno vrijeme broj: 01-30-l-559/23 od 29.12.2023 godine, da utvrdi da je tužena povrijedila pravo tužitelja na jednako pravo na rad, da je direktor tužene nalagala bez donošenja ikakvog formalnog akta o tome da obavlja poslove u parku Plavi cvijet koji nisu obuhvaćeni ugovorom o radu na neodređeno vrijeme broj: 01-30-1-559/23 od 29.12.2023 godine i da je zbog toga vršila preraspodjelu radnog vremena domarima raspoređenim u Plavi cvijet čime je nejdnako postupala prema tužitelju u odnosu na domare iz druga dva objekta koji imaju zaključene istovjetne ugovore kao tužitelj, da je tužitelju odredila rad u sedmici 6 dana bez slobodnih dana u vrijeme vikenda, a da domari koji imaju istovjetan ugovor o radu s istim obavezama i pravima rade od ponedeljka do petka i imaju slobodan vikend, da naloži tuženom da preduzme mjere i radnje s ciljem da prestane s daljim psihičkim zlostavljanjem i ponižavanjem s ciljem ugrožavanja njegovog ugleda i časti, dostojanstva i integriteta kršenjem prava tužitelja iz radnog odnosa i obezbjedi ostvarivanje prava koja su mu uskraćena na jednakim pristup poslovima i radnim zadacima u JU predškolska ustanova za odgoj i obrazovanje kao i domarima u druga dva objekta tužene, koji se odnose na naloge za obavljanje poslova u Parku Plavi cvijet koji su van okvira radnog mjesta tužitelja prema Ugovoru o radu na neodređeno vrijeme broj: 01-30-l-559/23 od 29.12.2023 godine i sa preraspodjelom radnog vrmena u šestodnevni rad u sedmicu bez slobodnih dana u dane vikenda zbog obavljanja poslova u Parku Plavi cvijet ili tako što će izvršiti rotiranje domara u skladu sa zaključenim istovjetnim ugovorima i izvršiti ravnomjernu preraspodijelu radnog vremena u roku odmah, a najkasnije 15 dana, te da tužitelju na ime nematerijalne štete pretrpljenog duševnog bola zbog povrede ugleda i časti, ljudskog dostojanstva i integriteta isplati iznos od 3500,00 KM sa zakonskom zateznom kamatom počev od dana podnošenja tužbe pa do isplate. Tuženi tužbeni zahtjev osporava u cjelosti kako u osnovu tako i u istanutoj visini nematerijalne štete. Ugovor o radu je dvostrani pravni posao u kojem radnik preuzima obavezu da za poslodavca obavlja određene poslove, a poslodavac se obavezuje da radniku isplaćuje plaću. Radni odnos između poslodavca i radnika se zasniva stupanjem na rad radnika na osnovu zaključenog ugovora. Zaključenjem ugovora o radu tužitelj kao radnik je preuzeo obavezu da obavlja poslove radnog mjesta na kom je zasnovao radni odnos. Sa tužiteljem je tuženi 24.05.2016 godine zaključio Ugovor o radu na određeno vrijeme broj 124/16 kojim je zasnovan radni odnos na poslovima radnog mjesta domar-čuvar koje će obavljati u Parku Plavi cvijet. Sa tužiteljem je tuženi 01.04.2017 godine zaključio Ugovor o radu na određeno vrijeme broj 73/17 kojim je zasnovan radni odnos na poslovima radnog mjesta domar čuvar koje će obavljati u Parku Plavi cvijet. Sa tužiteljem je tuženi 01.06.2018 godine zaključio Ugovor o radu na određeno vrijeme broj 139/18 kojim je zasnovan radni odnos na poslovima radnog mjesta domar-čuvar koje će obavljati u Parku Plavi cvijet. Sa tužiteljem je tuženi 01.12.2018 godine zaključio Ugovor o radu na određeno vrijeme broj 250/18 kojim je zasnovan radni odnos na poslovima radnog mjesta domar-čuvar koje će obavljati u Parku Plavi cvijet. Sa tužiteljem je tuženi 01.12.2019 godine zaključio Ugovor o radu na određeno vrijeme broj 355/19 kojim je zasnovan radni odnos na poslovima radnog mjesta domar-čuvar koje će obavljati u Parku Plavi cvijet. Sa tužiteljem je tuženi 01.02.2021 godine zaključio Ugovor o radu na određeno vrijeme broj 28/2021 kojim je zasnovan radni odnos na poslovima radnog mjesta domar koje će obavljati u Parku Plavi cvijet. Sa tužiteljem je tuženi 01.02.2022 godine zaključio Ugovor o radu na određeno vrijeme broj 01-30-1-34/2022 kojim je zasnovan radni odnos na poslovima radnog mjesta domar koje će obavljati u Parku Plavi cvijet. Sa tužiteljem je tuženi 01.03.2022 godine zaključio Ugovor o radu na određeno vrijeme broj 01-30-1-81/2022 kojim je zasnovan radni odnos na poslovima radnog mjesta domar koje će obavljati u Parku Plavi cvijet. Sa tužiteljem je tuženi 01.06.2022 godine zaključio Ugovor o radu na određeno vrijeme broj 01-30-1-229/2022 kojim je zasnovan radni odnos na posłovima radnog mjesta domar koje će obavljati u Parku Plavi cvijet. Sa tužiteljem je tuženi 01.09.2022 godine zaključio Ugovor o radu na neodređeno vrijeme broj 01-30-1-487/2022 kojim je zasnovan radni odnos na poslovima radnog mjesta domar koje će obavljati u Parku Plavi cvijet. Sa tužiteljem je tuženi 29.12.2023 godine zaključio Ugovor o radu na neodređeno vrijeme broj 0l-30-1-559/2023 kojim je zasnovan radni odnos na poslovima radnog mjesta domar koje će obavljati u Parku Plavi cvijet. Prema svim zaključenim Ugovorima o radu tužitelj se obavezao da će obavljati poslove domara u Parku Plavi cvijet. Pravilnikom o izmjenama i dopunama Pravilnika o radu, unutrašnjoj organizaciji i sistematizaciji radnih mjesta Javne ustanove za predškolski odgoj i obrazovanje Goražde predviđeno je da se u Parku Plavi cvijet zapošljavaju dva izvršioca-domara i članom 4 Pravilnika opisani su poslovi njihovog radnog mjesta,a izmedu ostalog i naplata dnevnih ulaznica u Parku. Iz istog činjeničnog osnova tužitelj je tuženom, kao poslodavcu, podnio zahtjev za zaštitu prava iz radnog odnosa 08.03.2024 godine po kom zahtjevu je donijeta odluka da je zahtjev neosnovan. Zbog opisa poslova radnog miesta domar, na kojem je zaključio ugovor o radu, tužitelj je tuženom 15.12.2023 godine podnio zahtjev za zaštitu prava iz radnog odnosa koji zahtjev od cjenjen kao neosnovan uz obrazloženje da je Pravilnik o izmjenama i dopunama Pravilnika o o radu, unutrašnjoj organizaciji i sistematizaciji radnih mjesta Javne ustanove za predškolski odgoj i obrazovanje Goražde kao opis posla naveo i poslove u odnosu na koje je podnesen zahtjev za zaštitu prava. Tuženi je osnovom člana 39 Zakona o radu odlukama, zbog prirode poslova u Parku Plavi cvijet, vršio preraspodjelu radnog vremena. Nakon donošenja Odluke o preraspodjeli radnog vremena domarima raspoređenim u Plavom cvijetu broj: 01-30-1-75/2024 od 04.03.2024 godine, po zahtjevu radnika zaposlenog na poslovima radnog mjesta domar, Kantonalna uprava za inspekcijske posłove Bosansko-podrinjskog kantona Goražde- inspekcija rada izvršila je inspekcijski nadzor i našla da tuženi nije povrijedio odredbe Zakona i da ne postupa različito prema radnicima raspoređenim na radno mjesto domara. Tuženi je osnovom člana 39 Zakona o radu donio Odluku o preraspodjeli radnog vremena domarima rasporedenim u plavom cvijetu broj: 01-30-1-417/24 od 23.09.2024. godine protiv koje Odluke je tužitelj po proteku roku propisanog članom 12 Zakona o radu, dana 23.10.2024 godine podnio zahtjev pozivanjem na odredbe člana 114 Zakona o radu, po kom zahtjevu je tuženi odlučio da je zahtjev neosnovan iz razloga što prema ovoj Odluci domari u Plavom cvijetu rade 38 sati sedmično, a u ljetnom periodu 42 sata sedmično a čije ukupno radno vrijeme u toku godine ne prelazi radno vrijeme od 40 sati sedmično. Kako tuženi ima pravo da prema odredbi člana 39 Zakona o radu vrši preraspodjelu radnog vremena neosnovan je tužbeni zahtjev tužitelja kojim traži da sud poništi Odluku direktora tužene o preraspodjeli radnog vremena domarima raspoređenim u Plavom cvijetu broj 01-30-1-417/2024 od 23.09.2024 godine, Odgovor na prigovor Upravnog odbora tužene broj: 01-04-l-493/24 od 31.10.2024 godine i Odgovor broj:01-04-l-497/24 od 01.11.2024 godine kao nezakonite i naloži tuženom da tužitelja rasporedi da obavlja samo poslove i radne zadatke prema zaključenom Ugovoru o radu na neodređeno vrijeme broj:01-30-l-559/23 od 29.12.2023 godine. Tužba bi morala da ima u vidu da Zakon o radu ne tretira radne dane nego radno vrijeme, sa dozvolom preraspodjele radnog, uz ograničenje propisano članom 39 Zakona o radu. Prema činjeničnim navodima tužbe tužitelj traži da ne radi vikendom koji zahtjev nema osnov u Zakonu o radu, niti može biti osnov diskriminacije. Prema odredbi člana 46 Zakona o radu radnik ima pravo na sedmični odmor u trajanju od najmanje 24 sata neprekidno, a ako je neophodno da radi na dan svog sedmičnog odmora, osigurava mu se jedan dan u periodu određenom prema dogovoru poslodavca i radnika koji ne može biti duži od dvije sedmice. Odlukom o preraspodijeli radnog vremena nije povrijeđeno pravo tužitelja iz člana 46 Zakona o radu. Ako tužitelj trpi duševnu bol što u skladu sa Zakonom o radu mora obavljati poslove radnog mjesta domar u Plavom cvijetu kako je određeno zakonitom Odlukom o preraspodjeli radnog vremena za tu bol ne postoji odgovornost tuženog. Tuženi predlaže da sud tužbeni zahtjev tužitelja odbije u cjelosti kao neosnovan.
Na glavnoj  raspravi provedeni su dokazi predloženi od strane tužitelja i to: Uvid i čitanje Pravilnika o izmjenama i dopunama pravilnika o unutrašnjoj organizaciji i sistematizaciji radnih mjesta JU za školski odgoj i obrazovanje Goražde broj 01-02-1-520/2023 od 26.12.2023. godine, Ugovor o radu na neodređeno vrijeme broj 01-30-1-559/23 od 29.12.2023. godine, Odluka o preraspodjeli radnog vremena domarima raspoređenim u Plavom cvijetu broj 01-30-1-417/2024 od 23.09.2024. godine, Prigovor M. S. zaprimljen pod brojem 01-45-1-435/2024 od 09.10.2024. godine, Čitanje Akta Predmet: Odgovor na prigovor broj 01-04-1493/24 od 31.10.2024. godine uručen M. S. dana 02.11.2024. godine putem preporučene pošte Goražde RC 302527019, Čitanje Akta Predmet: Odgovor na prigovor broj 01-04-1-493/24 od 31.10.2024. godine, Čitanje Zahtjeva M. S. upućen Ministarstvu za obrazovanje, mlade, nauku, kulturu i sport od 11.10.2024. godine, Čitanje Akta BPK Goražde Ministarstvu za obrazovanje, mlade, nauku, kulturu i sport broj 10-30-3352-1/24 od 14.10.2024. godine dostavljen putem preporučene pošiljke Pošta Goražde broj RC 274137015ba koje je uručeno Muslić Semiru 17.10.2024. godine, Čitanje Zahtjeva za zaštitu prava tužioca zaprimljen kod tuženog 23.10.2024. godine, pod brojem 01-04-1-483/2024, Akt Predmet Odgovor, dostavlja se tužene broj 01-04-497/2024 od 01.11.2024. godine dostavljen putem preporučune pošiljke Pošta Goražde broj RC303927018ba koje je uručeno M. S. 05.11.2024. godine, Čitanje Odluke o preraspodjeli radnog vremena domarima u parku Plavi cvijet broj 01-30-1-75/2024 od 04.03.2024. godine, Zahtjev za zaštitu prava tužioca od 08.03.2024. godine zaprimljen kod tuženog dana 08.03.2024. godine, Odgovor tužene broj 01-04-134/2024 od 02.04.2024. godine, Odluke o preraspodjeli radnog vremena domarima u parku Plavi cvijet broj 01-30-1-209/2024 od 21.05.2024. godine, Prigovor tužitelja, Odgovor UO tužene broj 01-04-198/2024 od 09.05.2024. godine, Čitanje Zahtjeva za zaštitiu od diskriminacije S. M. od 10.07.2024. godine upućen Ombudsmenu za ljudska prava Područni ured Sarajevo, Čitanje Akta Predmet Žalba M. S. traži se broj: Ž-SA-06-701/24 od 17.07.2024. godine, Aktuelni izvod iz sudskog registra broja 045-0-Reg-Z-25-000 018 od 21.01.2025. godine, Institucija Ombudsmena za ljudska prava BiH broj: Ž-SA-06-701/24 od 25.02.2025. godine, Dnevna karta JU za predškolski odgoj i obrazovanje Park „ Plavi cvijet” broja 002701 cijena 0,50 KM, Dnevna karta JU za predškolski odgoj i obrazovanje Park „ Plavi cvijet” broja 002703 cijena 0,50 KM, JU za predškolski odgoj i obrazovanje Park „ Plavi cvijet” 00090 izdavanja parka fizičkim licima po I satu za proslavu dječijih rođendana cijena ( 1 sat 20,00 KM), Ugovor o  radu na neodređeno vrijeme broj 01-30-1-560/2023 od 29.12.2023. godine na ime H. F., Ugovor o  radu na neodređeno vrijeme broj 01-30-1-558/2023 od 29.12.2023. godine na ime L. M., Ugovor o  radu na određeno vrijeme broj 01-30-1-384/2024 od 30.08.2024. godine na ime D. R., Godišnji izvod iz godišnjeg programa JU za predškolski odgoj i obrazovanje za školsku 2024/2025 godinu od 30.09.2024. godine i to strana 9, 14 i 15, 37,46, Odluku o usvajanu godišnjeg programa broja 01-04-428/24 od 30.09.2024. godine JU predškoski odgoj  i obrazovanje upravi odbor, ZK izvadak broj 1532 Zemljišnoknjižni ured Općinski sud u Goraždu od 07.04.2025. godine, ZK izvadak broj 4239  Zemljišnoknjižni ured Općinski sud u Goraždu od 25.03.2025. godine, Akt BiH institucija Ombudsmena za ljudska prava BiH broj Ž-SA-06-701/24 od 18.03.2025. godine dostavljena M. S. uz predmet obavijest o izvršenom inspkecijskom nadozru dostavlja se BPK-a Goražde Kantonalna uprava za inspekcijske poslove broj UP-1-12-30-00664/2024-AH12-0011 od 13.03.2025. godine, saslušanje svjedoka S. E., te saslušanje tužitelja M. S. u svojstvu parnične stranke.
Na glavnoj  raspravi provedeni su dokazi predloženi od strane tuženog i to: Uvid i čitanje Ugovora o radu broj 124/16 od 24.05.2016 godine, Uvid i čitanje Ugovora o radu broj 73/17 od 01.04.2017 godine, Uvid i čitanje Ugovora o radu broj 139/18 od 01.06.2018 godine, Uvid i čitanje Ugovora o radu broj 250/18 od 01.12.2018 godine, Uvid i čitanje Ugovora o radu broj 355/19 od 01.12.2019 godine, Uvid i čitanje Ugovora o radu broj 48/2021 od 01.02.2021 godine, Uvid i čitanje Ugovora o radu broj 01-30-1-34/2022  od 01.02.2022 godine, Uvid i čitanje Ugovora o radu broj 01-30-1-81/2022  od 01.03.2022 godine, Uvid i čitanje Ugovora o radu broj 01-30-1-229/2022  od 01.06.2022 godine, Uvid i čitanje Ugovora o radu broj 01-30-1-487/2022  od 01.09.2022 godine, Uvid i čitanje Ugovora o radu broj 01-30-1-559/2023  od 29.12.2023 godine, Uvid i čitanje Pravilnika o izmjenama i dopunama Pravilnika o o radu,unutrašnjoj organizaciji i sistematizaciji radnih mjesta  Javne ustanove za predškolski odgoj i obrazovanje Goražde, Uvid i čitanje Zahtjeva tužitelja od 08.03.2024 godine, Uvid i čitanje Odgovora  tuženog broj:01-04-134/2024 od 02.04.2024 godine, Uvid i čitanje Odgovora na prigovor broj:01-30-1-198/2024 od 09.05.2024 godine , Uvid i čitanje Zahtjeva tužitelja od 15.12.2023 godine, Uvid i čitanje Odgovora  tuženog broj:01-30-1-6/2024 od 10.01.2024 godine , Uvid i čitanje Odluke o preraspodjeli radnog vremena broj:01-30-1-185/2023 od 28.04.2023 godine, Uvid i čitanje Odluke o preraspodjeli radnog vremena domarima-čuvarima u parku Plavi cvijet  broj:01-30-1-466/2023 od 31.10.2023 godine, Uvid i čitanje Odluke o preraspodjeli radnog vremena domarima raspoređenim u Plavom cvijetu  broj:01-30-1-75/2024 od 04.03.2024 godine, Uvid i čitanje Odluke o preraspodjeli radnog vremena domarima u Plavom cvijetu broj:01-30-1-209/2024 od 21.05.2024 godine, Uvid i čitanje Zapisnika Kantonalne uprave za inspekcijske poslove Bosansko-podrinjskog kantona Goražde-Inspekcija rada broj:UP-1-12-30-00664/2024 od 27.06.2024 godine, Uvid i čitanje Odluke o preraspodjeli radnog vremena domarima raspoređenim u Plavom cvijetu broj:01-30-1-417/2024 od 23.09.2024 godine, Uvid i čitanje Zahtjeva tužitelja od 23.10.2024 godine, Uvid i čitanje Odgovora broj:01-04-497/2024 od 01.11.2024 godine, Uvid i čitanje Prigovora tužitelja dostavljen Upravnom odboru, Uvid i čitanje Odgovora na prigovor broj: 01-04-493/2024 od 31.10.2024 godine, Čitanje ugovora o ustupanju na besplatno korištenje SOS Kinderdolf … broj 1/2020 od 06.01.2020. godine, saslušanje svjedoka S. E..

Na osnovu ocjene provedenih dokaza pojedinačno kao i u njihovoj međusobnoj vezi, prema odredbi člana 8. i člana 123. stav (2) Zakona o parničnom postupku FBiH („Službene novine FBiH“, br. 53/03, 73/05, 19/06 i 98/15 – u daljem tekstu: ZPP), odlučeno je kao u izreci ove presude iz sljedećih razloga.


Predmet raspravljanja i odlučivanja u ovom postupku je zahtjev tužitelja (tužbeni zahtjev), kojim traže da se utvrdi se da je tužena povrijedila pravo tužitelja na jednako pravo na rad, na način da je direktor tužene nalagala bez donošenja ikakvog formalnog akta o tome, da obavlja poslove u parku Plavi cvijet, koji nisu obuhvaćeni Ugovorom o radu zaključenim na neodređeno vrijeme  broj: 01-30-1-559/23 od 29.12.2023. godine i da je  zbog toga vršila preraspodjelu radnog vremena domarima raspoređenim u Plavi cvijet, čime je nejednako postupala prema tužitelju u odnosu na domare iz druga dva objekta koji imaju zaključene istovjetne ugovore kao tužitelj, da je tužitelju odredila rad u sedmici 6 dana bez slobodnih dana u vrijeme vikenda, a da domari koji imaju istovjetan ugovor o radu s istim obavezama i pravima rade od ponedeljka do petka i imaju slobodan vikend, da naloži tuženoj da prestane  sa daljim psihičkim zlostavljanjem i ponižavanjem s ciljem ugrožavanja njegovog ugleda, časti, dostojanstva i integriteta, kao i da tužena tužitelju nadoknadi nematerijalnu štetu za pretrpljeni duševni bol zbog povrede ugleda, časti ljudskog dostojanstva i integriteta u iznosu od po 3.500,00 KM, sa zakonskim zateznim kamatama, kao i da tužitelju nadoknadi troškove parničnog postupka.


Tužena osporava u cijelosti osnovanost tako postavljenog tužbenog zahtjeva, prije svega isticanjem da Odlukom o preraspodijeli radnog vremena nije povrijeđeno pravo tužitelja iz člana 46 Zakona o radu. Prema činjeničnim navodima tužbe tužitelj traži da ne radi vikendom koji zahtjev nema osnov u Zakonu o radu, niti može biti osnov diskriminacije. Prema odredbi člana 46 Zakona o radu radnik ima pravo na sedmični odmor u trajanju od najmanje 24 sata neprekidno, a ako je neophodno da radi na dan svog sedmičnog odmora, osigurava mu se jedan dan u periodu određenom prema dogovoru poslodavca i radnika koji ne može biti duži od dvije sedmice. 

Pravne norme na osnovu kojih treba riješiti ovaj spor se, prije svega, nalaze u odredbama:


- člana 1. Protokola broj 12 uz Evropsku konvenciju za zaštitu ljudskih prava i osnovnih sloboda (u daljem tekstu: Protokol uz Evropsku konvenciju) kojim je propisano da uživanje svakog prava koje zakon predviđa mora se osigurati bez diskriminacije po bilo kom osnovu, kao što su pol, rasa, boja kože, jezik, vjeroispovijest, političko ili drugo mišljenje, nacionalno ili socijalno porijeklo, povezanost s nacionalnom manjinom, imovina, rođenje ili drugi status (stav 1). Javne vlasti ne smiju ni prema kome vršiti diskriminaciju po bilo kom osnovu kao što su oni spomenuti u stavu (1) (stav 2);


- člana 2. Zakona o zabrani diskriminacije („Službeni glasnik BiH“, br. 59/09 i 66/16 – u daljem tekstu: Zakon o zabrani diskriminacije) kojim je propisano da će se diskriminacijom, u smislu ovog zakoma, smatrati svako različito postupanje uključujući svako isključivanje, ograničavanje ili davanje prednosti utemeljeno na stvarnim ili pretpostavljenim osnovama prema bilo kojem licu ili grupi lica i onima koji su s njima u rodbinskoj ili drugoj vezi na osnovu njihove rase, boje kože, jezika, vjere, etničke pripadnosti, invaliditeta, starosne dobi, nacionalnog ili socijalnog porijekla, veze s nacionalnom manjinom, političkog ili drugog uvjerenja, imovnog stanja, članstva u sindikatu ili drugom udruženju, obrazovanja, društvenog položaja i pola, seksualne orijentacije, rodnog identiteta, polnih karakteristika, kao i svake druge okolnosti koja ima za svrhu ili posljedicu da bilo kojem licu onemogući ili ugrožava priznavanje, uživanje ili ostvarivanje na ravnopravnoj osnovi, prava i sloboda u svim oblastima života (stav 1), te da se zabrana diskriminacije primjenjuje se na sve javne organe kao i na sva fizička ili pravna lica, i u javnom i u privatnom sektoru, u svim oblastima, a naročito: zaposlenja, članstva u profesionalnim organizacijama, obrazovanja, obuke, stanovanja, zdravstva, socijalne zaštite, dobara i usluga namijenjenih javnosti i javnim mjestima, te obavljanja privrednih aktivnosti i javnih usluga (stav 2);


- člana 3. stav (1) Zakona o zabrani diskriminacije kojim je propisano da je neposredna diskriminacija svako različito postupanje po osnovama određenim članom 2. ovog zakona, odnosno svako djelovanje ili propuštanje djelovanja kada je neko lice ili grupa lica dovedena ili je bila ili bi mogla biti dovedena u nepovoljniji položaj za razliku od nekog drugog lica ili grupe lica u sličnim situacijama;


-člana 4. Zakona o zabrani diskriminacije  kojim je propisano da je uznemiravanje svako neželjeno ponašanje uzrokovano nekom od osnova iz člana 2. stav (1) ovog Zakona koje ima za cilj ili stvarno predstavlja povredu dostojanstva lica i stvaranje zastrašujućeg, neprijateljskog, degradirajućeg, ponižavajućeg ili uvredljivog okruženja;


- člana 5. tačka a) Zakona o zabrani diskriminacije kojom je propisano da se zakonske mjere i radnje neće smatrati diskriminacijskim kada se svode na nepovoljno razlikovanje ili različito postupanje ako su zasnovane na objektivnoj i razumnoj opravdanosti. Sljedeće mjere neće se smatrati diskriminacijskim kada se njima ostvaruje legitiman cilj i ako postoji razuman odnos proporcionalnosti između sredstava koja se koriste i cilja koji se nastoji realizovati i kada proizilaze iz provođenja ili donošenja privremenih posebnih mjera osmišljenih bilo da se spriječe ili nadoknade štete koje lica trpe a koje su određene osnovama naveđenim u članu 2. ovog zakona i to naročito za pripadnike ugroženih grupa, kao što su: invalidna lica, pripadnici nacionalnih manjina, žene, trudnice, djeca, omladina, starija lica i druga društveno isključena lica, civilne žrtve rata, žrtve u krivičnim postupcima, raseljena lica, izbjeglice i azilanti, odnosno da se omogući njihovo puno učešće u svim oblastima života;


- člana 12. stav (1) tačke a), b) i c) Zakona o zabrani diskriminacije kojim je propisano da lice ili grupa lica koja su izložena bilo kojem obliku diskriminacije, prema odredbama ovog zakona, ovlaštena su da podnesu tužbu i traže utvrđivanje da je tuženi povrijedio tužiočevo pravo na jednako postupanje, odnosno da radnja koju je preduzeo ili propustio može neposredno dovesti do povrede prava na jednako postupanje (tužba za utvrđivanje diskriminacije), zabranu preduzimanja radnji kojima se krši ili može prekršiti tužiočevo pravo na jednako postupanje, odnosno da se izvrše radnje kojima se uklanja diskriminacija ili njene posljedice (tužba za zabranu ili otklanjanje diskriminacije) i da traže da se nadoknadi materijalna i nematerijalna šteta uzrokovana povredom prava zaštićenih ovim zakonom (tužba za naknadu štete);


- člana 15. stav (1) Zakona o zabrani diskriminacije kojim je propisano da u svim postupcima predviđenim ovim Zakonom kada lice ili grupa lica, na osnovu njima raspoloživih dokaza, učine vjerovatnim da je došlo do diskriminacije, teret dokazivanja da nije došlo do diskriminacije leži na suprotnoj strani;


- člana 186. Zakona o obligacionim odnosima („Službeni list SFRJ“, br. 29/78, 39/85, 45/89 i 57/89, „Službeni list BiH“, br 2/92, 13/93 i 13/94 i „Službene novine FBiH“, br. 29/03 i 42/11 – u daljem tekstu: ZOO) kojim je propisano da se obaveza naknade štete smatra dospjelom od trenutka nastanka štete;


- člana 200. ZOO-a kojim je propisano da za pretrpljene fizičke bolove, za pretrpljene duševne bolove zbog umanjenja životne aktivnosti, naruženosti, povrede ugleda, časti, slobode ili prava ličnosti, smrti bliskog lica kao i za strah sud će, ako nađe da okolnosti slučaja, a naročito jačina bolova i straha i njihovo trajanje to opravdava, dosuditi pravičnu novčanu naknadu nezavisno od naknade materijalne štete kao i u njenom odsustvu (stav 1). Prilikom odlučivanja o zahtjevu za naknadu nematerijalne štete, kao i o visini njene naknade, sud će voditi računa o značaju povrijeđenog dobra i cilju kome služi ta naknada, ali i o tome da se njome ne pogoduje težnjama koje nisu spojive sa njenom prirodom i društvenom svrhom (stav 2);


- člana 9. Zakona o radu FBiH („Službene novine FBiH“, br. 22/16, 89/18, 44/22 i 39/24 – u daljem tekstu: Zakon o radu) kojim je između ostalog propisano da 
(1) Poslodavcu i drugim licima zaposlenim kod poslodavca zabranjeno je uznemiravanje ili seksualno uznemiravanje, nasilje po osnovu spola, kao i sistematsko uznemiravanje na radu ili u vezi s radom (mobing) radnika i lica koja traže zaposlenje kod poslodavca. (2) Uznemiravanje u smislu stava 1. ovog člana je svako neželjeno ponašanje uzrokovano nekim od osnova iz člana 8. ovog zakona koje ima za cilj ili predstavlja povredu dostojanstva radnika i lica koje traži zaposlenje, a koje uzrokuje strah ili neprijateljsko, ponižavajuće ili uvredljivo okruženje. (5) Mobing predstavlja specifičnu formu nefizičkog uznemiravanja na radnom mjestu koje podrazumijeva ponavljanje radnji kojima jedno ili više lica psihički zlostavlja i ponižava drugo lice, a čija je svrha ili posljedica ugrožavanje njegovog ugleda, časti, dostojanstva, integriteta, degradacija radnih uvjeta ili profesionalnog statusa;

- člana 12. Zakona o radu kojim je propisano da (1) U slučajevima diskriminacije u smislu odredaba ovog zakona, radnik kao i lice koje traži zaposlenje mogu od poslodavca zahtijevati zaštitu u roku od 15 dana od dana saznanja za diskriminaciju. (2) Ako poslodavac u roku od 15 dana od dana podnošenja zahtjeva iz prethodnog stava, ne udovolji tom zahtjevu, radnik može u daljem roku od 30 dana podnijeti tužbu nadležnom sudu. (3) Ako radnik odnosno lice koje traži zaposlenje u slučaju spora iznesu činjenice koje opravdavaju sumnju da je poslodavac postupio suprotno odredbama ovog zakona o zabrani diskriminacije, na poslodavcu je teret dokazivanja da nije bilo diskriminacije, odnosno da postojeća razlika nije usmjerena na diskriminaciju već da ima svoje objektivno opravdanje. (4) Ako sud utvrdi da je tužba iz stava 2. ovog člana osnovana poslodavac je dužan radniku uspostaviti i osigurati ostvarivanje prava koja su mu uskraćena, te mu nadoknaditi štetu nastalu diskriminacijom;

- člana 36. stavovi 1. i 2. Zakona o radu kojim je propisano da  (1) Ugovor o radu može se zaključiti za rad sa punim ili nepunim radnim vremenom. (2) Puno radno vrijeme traje 40 sati sedmično, ako zakonom, kolektivnim ugovorom, pravilnikom o radu ili ugovorom o radu nije određeno u kraćem trajanju;

- člana 39. Zakona o radu kojim je propisano da (1) Ako priroda posla to zahtijeva, puno i nepuno radno vrijeme može se preraspodijeliti tako da tokom jednog perioda traje duže, a tokom drugog perioda kraće od punog radnog vremena, s tim da prosječno radno vrijeme u toku trajanja preraspodjele, ne može biti duže od 52 sata sedmično, a za sezonske poslove najduže 60 sati sedmično. (2) O uvođenju preraspodjele iz stava 1. ovog člana, poslodavac je dužan donijeti pisanu odluku koju dostavlja radniku. (3) Ako je uvedena preraspodjela radnog vremena, prosječno radno vrijeme tokom kalendarske godine ili drugog perioda određenog kolektivnim ugovorom, ne može biti duže od punog ili nepunog radnog vremena. (4) Preraspodijeljeno radno vrijeme ne smatra se prekovremenim radom;

- člana 46. stav 1. Zakona o radu kojim je propisano da (1) Radnik ima pravo na sedmični odmor u trajanju od najmanje 24 sata neprekidno, a ako je neophodno da radi na dan svog sedmičnog odmora, osigurava mu se jedan dan u periodu određenom prema dogovoru poslodavca i radnika koji ne može biti duži od dvije sedmice.

Iz provedenih dokaza - isprava Sud je utvrdio sljedeće činjenice:


da je Upravni odbor tužene na svojoj 16. Redovnoj sjednici održana dana 26.12.2023.godine donio Pravilnik o izmjenama i dopunama Pravilnika o radu, unutrašnjoj organizaciji i sistematizaciji radnih mjesta gdje je između ostalog promijenjen član 60. Pravilnika koji reguliše radno mjesto ''Domar'', uslove za zaposlenje na ovo radno mjesto, opis poslova koje obavlja domar (Iz Pravilnika o izmjenama i dopunama Pravilnika o radu, unutrašnjoj organizaciji i sistematizaciji radnih mjesta broj: 01-02-1-520/2023 od 26.12.2023.godine);


da tužitelj M. S. i tuženi JU predškolski odgoj i obrazovanje Goražde dana 29.12.2023.godine zaključili ugovor o radu na neodređeno vrijeme za poslove i radne zadatke domara, da će radnik raditi puno radno vrijeme, te su predmetnim ugovorom stranke ugovorile i druga pitanja koja proističu iz radnog odnosa plaća, dnevni sedmični, godišnji odmor, mjesto gdje će radnik obavljati poslove itd. (Iz Ugovora o radu broj: 01-30-1-559/2023 od 29.12.2023.godine);


da je tužena dana 23.09.2024.godine donijela odluku o preraspodjeli radnog vremena domarima raspoređenim u Plavom cvijetu, da se radno vrijeme određuje na slijedeći način: ponedeljak-petak (prva smjena od 06,00 do 11,30 sati i druga smjena od 12,30 do 18,00 sati), subota (radnik iz druge smjene od 08,00 do 18,30 sati), nedelja (radnik iz prve smjene od 08,00 do 18,30 sati), da će se navedena odluka primjenjivati od 01.10.2024.godine (Iz Odluke o preraspodjeli radnog vremena domarima broj: 01-30-1-417/2024 od 23.09.2024.godine);


da je tužitelj dana 09.10.2024.godine dostavio prigovor Upravnom odboru tužene u kojem je naveo da su izmjenom Pravilnika o radu od 26.12.2023.godine svi domari u JU u potpunosti izjednačeni sa svim pravima i obavezama te da su u skladu sa tim potpisani identični ugovori o radu, objekat Plavog cvijeta trenutno ima status vrtića da odluke o preraspodjeli radnog vremena dovode do kršenja Zakona o predškolskom odgoju i orazovanju u BPK Goražde, da je zatraženo da se otklone povrede odredbi Zakona o radu, Pravilnika o radu, Ugovora o radu, Zakonao predškolskom odgoju i obrazovanju (Iz Prigovora tužitelja broj: 01-45-1-435/2024 od 09.10.2024.godine);


da je Upravni odbor tužene razmatrao prigovor tužitelja i naveo slijedeće: da je direktorica tužene u skladu sa članom 39. Zakona o radu donijela odluku o preraspodjeli radnog vremena domarima, da je članom 4. Ugovora o radu ugovoreno da će radnik raditi puno radno vrijeme, da dužinu i raspored radnog vremena utvrđuje direktor odlukom o preraspodjeli radnog vremena, da je Upravni odbor tužene konstatovao da je odluka o preraspodjeli radnog vremena donesena u skladu sa odredbama Zakona o radu, te da su navodi tužitelja izneseni u prigovoru neosnovani (Iz odgovora na prigovor broj: 01-04-1-493/2024 od 31.10.2024.godine)


da je tužitelj dostavio zahtjev Ministarstvu za obrazovanje BPK Goražde kojim traži da se otkloni diskriminirajući odnos prema tužitelju od strane direktorice tužene, u zahtjevu je navedeno da: su svi domari potpisali identične ugovore o radu, da direktorica donosi odluku o preraspodjeli radnog vremena koja se odnosi samo na domare u vrtiću Plavi cvijet te tako domare u Plavom cvijetu dovodi u neravnopravan položaj u odnosu na druge domare u druga dva vrtića JU (Iz Zahtjeva tužitelja upućenog Ministarstvu za obrazovanje BPK Goražde);


da je Ministarstvo za obrazovanje, mlade, nauku, kulturu i sport BPK Goražde dostavilo Ogdovor na zahtjev tužitelja u kojem je navedeno da Ministarstvo nije nadležno za rješavanje prava i obaveza iz radnog odnosa već o istim odlučuje poslodavac JU predškolski odgoj i obrazovanje (Iz Odgovora broj: 10-30-3352-1/24 od 14.10.2024.godine);


da se tužitelj obratio tuženoj sa zahtjevom za zaštitu prava u kojem jenaveo da: su Izmjenom Pravilnika o radu tužene svi domari u JU u potpunosti izjednačeni sa svim pravima i obavezama, da su u skladu sa tim potpisani identični ugovori o radu, da je odlukom o preraspodjeli  radnog vremena za domare u vrtiću Plavi cvijet uvedeno radno vrijeme od šest dana u sedmici uključujući i dane vikenda, da se ovakvim postupanjem prema tužitelju vrši klasična diskriminacija (Iz Zahtjeva tužitelja broj: 01-04-1-483/2024 od 23.10.2024.godine);


da je tužena dostavila tužitelju Odgovor na zahtjev u kojem je navedeno da: odredbama člana 112. stav 1. Zakona o radu propisano je da o pravima i obavezama radnika iz ugovora o radu odlučuje poslodavac ili drugo ovlašteno lice određeno statutom ili  aktom o osnivanju, prema odredbi  člana 39. istog zakona je propisano da ako priroda posla to zahtjeva puno i nepuno radno vrijeme može se preraspodjeliti tako da tokom jednog perioda traje duže a tokom drugog perioda kraće od punog radnog vremena, s tim što prosječno radno vrijeme u toku trajanja preraspodjele ne može biti duže od 52 sata sedmično a za sezonske poslove najduže 60 sati sedmično, da domari u Plavom cvijetu u zimskom periodu rade 38 sati sedmično dok u ljetnom periodu 42 sata sedmično, da su poslovi u Plavom cvijetu sezonski zbog prirode posla i da  je zbog toga direktor tužene donio odluku o preraspodjeli radnog vremena u skladu sa pozitivnim zakonskim propisima (Iz Odgovora tužene broj: 01-04-497/2024 od 01.11.2024.godine);


da je tužena dana 04.03.2024.godine donijela odluku o preraspodjeli radnog vremena domarima raspoređenim u Plavom cvijetu, da se radno vrijeme određuje na slijedeći način: ponedeljak-petak (prva smjena od 06,00 do 11,30 sati i druga smjena od 14,30 do 20,00 sati), subota (radnik iz druge smjene od 09,00 do 19,30 sati), nedelja (radnik iz prve smjene od 09,00 do 19,30 sati), da će se navedena odluka primjenjivati od 01.10.2024.godine (Iz Odluke o preraspodjeli radnog vremena domarima broj: 01-30-1-75/2024 od 04.03.2024.godine);


da je tužitelj tuženoj dostavio Zahtjev u skladu sa članom 114. Zakona o radu u kojem je navedeno da: članom 2. zaključenog ugovora o radu definisani su  poslovi koje obuhvata radno mjesto domara u JU predškolski odgoj i obrazovanje,daje dana 04.03.2024.godine donesena odluka o preraspodjeli radnog vremena domarima raspoređenim u objektu Plavi cvijet, da nije donesena odluka o preraspodjeli radnog vremena domarima raspoređenim u objektima Sunce i Zvjezdice, da su ugovorima o radu izjednačene obaveze domara a da su preraspodjelom radnog vremena domari u objektu Plavi cvijet dovedeni u neravnopravan položaj u odnosuna domare u  objektima Sunce i Zvjezdice, da je zahtjevom zatraženo da se otklone povrede prava iz radnog odnosa (Iz Zahtjeva tužitelja od 08.03.2024.godine);


da je tužena dana 02.04.2024.godine dostavila tužitelju Odgovor na zahtjev u kojme je navedeno da: tužena obavlja djelatnost na tri lokacije, da se radi o odgojno-obrazovnoj ustaovi te da se raspored radnog vremena određuje Godišnjim programom rada tužene, da o pravima i obavezama iz radnog odnosa odlučuje poslodavac ili drugo ovlašteno lice, da se radno vrijeme u skladu sa zakonom o radu može preraspodjeliti ako to priroda posla zahtjeva, da su poslovi u Plavom cvijetu sezonski te da je u skladu sa tim direktor tužene donio odluku o preraspodjeli radnog vremena (Iz Odgovora tužene broj: 01-04-134/2024 od 02.04.2024.godine );


da je tužena dana 21.05.2024.godine donijela odluku o preraspodjeli radnog vremena domarima raspoređenim u Plavom cvijetu, da se radno vrijeme određuje na slijedeći način: ponedeljak-petak (prva smjena od 06,00 do 12,00 sati i druga smjena od 14,30 do 20,30 sati), subota (radnik iz druge smjene od 08,30 do 20,30 sati), nedelja (radnik iz prve smjene od 08,30 do 20,30 sati), da će se navedena odluka primjenjivati od 01.10.2024.godine (Iz Odluke o preraspodjeli radnog vremena domarima broj: 01-30-1-209/2024 od 21.05.2024.godine);


da je tužitelj tuženoj dostavio prigovor zbog povrede prava iz radnog odnosa, te da je tužena dostavila odgovor na prigovor u kojem je navedeno da: direktorica tužene je donijela odluku o preraspodjeli radnog vremena domarima raspoređenim u objektu Plavi cvijet kojim je utvrđeno da se radno vrijeme odvija u dvije smjene uključujući i vikend, u prigovoru je navedeno da je tužitelj zaključio ugovor o radu na neodređeno vrijeme na poslovima i radnim zadacima domara, da je sa pravima i obavezama izjednačen sa druga dva  domara u JU a koji svoje zadatke obavljaju u jednoj smjeni i isključivo radnim danima, zatražio je da se svi domari u JU rotiraju na poslovima i radnim zadacima u sva tri objekta JU na jednak vremenski period čime bi se omogućio ravnopravan položaj svih domara u JU. Upravni odbor tužene je razmatrao navode prigovora i konstatovao slijedeće da je direktorica tužene u skladu sa članom 39. Zakona o radu FBiH donijela odluku o preraspodjeli radnog vremena domarima u parku Plavi cvijet.Tužitelj je po ugovorima o radu na određeno vrijeme radio na poslovima domara/čuvara u parku Plavi cvijet u JU za predškolski odgoj i obrazovanje, da je tužitelj u 2022.godini zasnovao radni odnos na neodređeno vrijeme JU za preškolski odgoj i obrazovanje na poslovima domara/čuvara u parku Plavi cvijet.Upravni odbor je naveo da je članom 7. Zakona o radu FBiH propisano da poslodavac utvrđuje mjesto i način obavljanja rada a članom 112. Zakona o radu FBiH da o pravima i obavezama radnika iz ugovora o radu odlučuje u skladu sa zakonom, kolektivnim ugovorom poslodavac ili drugo ovlašteno lice određeno statutom ili aktom o osnivanju.Upravni odbor konstatuje da dio navoda da ugovorima o radu domara u objektima JU nisu tretirani niti park Plavi cvijet, niti bilo kakvi poslovi vezani za park Plavi cvijet je netačan jer uvidom u ugovor zaključen 2023.godine kojim su izjednačeni poslovi i radni zadaci domara u članu 2. utvrđeno je na više mjesta ugovoreno obavljanje poslova u objektima JU za predškolski odgoj iobrazovanje (Sunce, Zvjezdice i Plavi cvijet) (Iz prigovora tužitelj i Odgovora Upravnog odbora tužene broj: 01-30-1-198/2024 od 09.05.2024.godine);


da je tužitelj dana 10.07.2024.godine dostavio zahtjev za zaštitu od diskriminacije Ombudsmenu za ljudska prava u kojem je navedeno da tužena svakog mjeseca donosi rješenja o preraspodjeli radnog vremena, da se preraspodjela odnosi na objekat Plavi cvijet, da se preraspodjela odnosi samo na dva radnika dok dva radnika rade redovno radno vrijeme i to 5 radnih dana u sedmici u trajanju od 8 sati, da je odlukom o preraspodjeli radnog vremena tužitelj raspoređen na rad i to: ponedeljak-petak (prva smjena od 06,00 do 11,30 sati i druga smjena od 14,30 do 20,00 sati), subota (radnik iz druge smjene od 09,00 do 19,30 sati), nedelja (radnik iz druge smjene od 09,00 do 19,30 sati), da se ovakvim postupanjem prema tužitelju vrši klasična diskriminacija i mobing, da se tužitelj u više navrata obraćao poslodavcu za zaštitu svojih prava iz radnog odnosa, te da nije dobio pozitivan odgovor (Iz zahtjeva za zaštitu od diskriminacije od 10.07.2024.godine);


da je od strane Institucije ombudsmena za ljudska prava BiH Kantonalnoj upravi za inspekcijske poslove dostavljena žalba tužitelja koja je registrovana pod brojem:Ž-SA-06-701/24 u kojoj je navedeno da je tužitelj dana 29.12.2023.godine zaključio ugovor o radu na neodređeno vrijeme na poslovima domara u JU za predškolski odgoj i obrazovanje, da su u JU sistematizacijom sistematizovana 4 izvršioca na radnom mjestu domara sa identičnim opisom radnih zadataka, da u JU imaju tri objekta na tri različite lokacije Sunce, Zvjezdice i Plavi cvijet, da tužena svakog mjeseca donosi rješenje o preraspodjeli radnog vremena, da se preraspodjela odnosi na objekat Plavi cvijet, da se odluka o preraspodjeli radnog vremena odnosi samo na dva radnika, da ovakvom raspodjelom tužitelj ima samo jedan slobodan dan u sedmici, dok ostala dva domara imaju po dva dana u toku sedmice​​​​​, da se ovakvim postupanjem od strane tužene stavlja u nepovoljan položaj u odnosu na druga dva domara, te je navedeno o kojim povredama Zakona se u konkretnom slučaju radi uz obavezu da se Instituciji ombudsmena za ljudska prava u roku od 15 dana dostave informacije o poduzetim radnjama iz nadležnosti inspekcije (Iz Žalbe tužitelja traži se broj: Ž-SA-06-701/24 od 17.07.2024.godine);


da je sud izvršio uvid u Aktuelni izvod iz sudskog registra i utvrdio da je kao subjekt upisa upisan JU za predškolski odgoj i obrazovanje Goražde, ulica Maršala Tita broj 6, osnivač Grad Goražde (Iz Aktuelnog izvoda iz sudskog registra broj: 045-0-Reg-Z-25-000 018 od 21.01.2025.godine);


da je Instituciji ombudsmena za ljudska prava BiH od strane tužitelja dostavljena žalba  koja je registrovana pod brojem:Ž-SA-06-701/24 u kojoj je navedeno da jetužitelj dana 29.12.2023.godine zaključio ugovor o radu na neodređeno vrijeme na poslovima domara u JU za predškolski odgoj i obrazovanje, da su u JU sistematizacijom sistematizovana 4 izvršioca na radnom mjestu domara sa identičnim opisom radnih zadataka, da u JU imaju tri objekta na tri različite lokacije Sunce, Zvjezdice i Plavi cvijet, da tužena svakog mjeseca donosi rješenje o preraspodjeli radnog vremena, da se preraspodjela odnosi na objekat Plavi cvijet, da se odluka o preraspodjeli radnog vremena odnosi samo na dva radnik, da ovakvom raspodjelom tužitelj ima samo jedan slobodan dan u sedmici, dok ostala dva domara imaju po dva dana u toku sedmice​​​​​, da se ovakvim postupanjem od strane tužene stavlja u nepovoljan položaj u odnosu na druga dva domara, te je navedeno o kojim povredama Zakona se u konkretnom slučaju radi uz obavezu da se Instituciji ombudsmena za ljudska prava u roku od 15 dana dostave informacije o poduzetim radnjama iz nadležnosti inspekcije.Institucija ombudsmena je postupajući po žalbi tužitelja zatražila vršenje inspekcijskog nadzora inspektora rada Kantonalne uprave za inspekcijske poslove.Nadalje, u žalbi je tužitelj naveo da naplata dnevnih ulaznica u parku Plavi cvijet nije definisana, da dio objekta koji se koristi za proslavu rođendana tužitelj je obavezan usisa cijeli sprat, izvrši dezinfekciju svih površina, očisti mokre čvorove, izbaci smeće, da kosi oko cca 8 dunuma površine parka, šišanje i oblikovanje biljaka, voća, prekopavanje cvijetnjaka itd. Sve ove poslove obavljaju samo domari vrtića Plavi cvije dok druga dva domara to ne rade.Iako sva četiri domara imaju identične ugovore o radu domari u Plavom cvijetu imaju jedan dan odnora tokom sedmice, dok druga dva domara imaju dva dana slobodno tokom sedmice (Iz Žalbe tužitelja traži se broj: Ž-SA-06-701/24 od 25.02.2025.godine);


da je sud izvršio uvid u dnevne karte i utvrdio da je cijena 0,50 KM (Iz dnevnih karti broj 002701 i 002703);


da je sud izvršio uvid u ''Izdavanje parka fizičkim licima'' po jednom satu za proslavu dječijih rođendana, da je cijena 20,00 KM po jednom satu (Iz Izdavanje parka fizičkim licima broj 00090);


da su F. H. i tužena JU predškolski odgoj i obrazovanje Goražde dana 29.12.2023.godine zaključili ugovor o radu na neodređeno vrijeme za poslove i radne zadatke domara, da će radnik raditi puno radno vrijeme 40 sati sedmično, te su predmetnim ugovorm stranke ugovorile i druga pitanja koja proističu iz radnog odnosa plaća, dnevni, sedmični i godišnji odmor, mjesto gdje će radnik obavljati poslove itd. (Iz Ugovora o radu broj: 01-30-1-560/2023 od 29.12.2023.godine);


da su M. L. i tužena JU predškolski odgoj i obrazovanje Goražde dana 29.12.2023.godine zaključili ugovor o radu na neodređeno vrijeme za poslove i radne zadatke domara, da će radnik raditi puno radno vrijeme 40 sati sedmično, te su predmetnim ugovorm stranke ugovorile i druga pitanja koja proističu iz radnog odnosa plaća, dnevni, sedmični i godišnji odmor, mjesto gdje će radnik obavljati poslove itd. (Iz Ugovora o radu broj: 01-30-1-558/2023 od 29.12.2023.godine);


da su R. D. i tužena JU predškolski odgoj i obrazovanje Goražde dana 29.12.2023.godine zaključili ugovor o radu na određeno vrijeme za poslove i radne zadatke domara, da će radnik raditi puno radno vrijeme 40 sati sedmično, te su predmetnim ugovorm stranke ugovorile i druga pitanja koja proističu iz radnog odnosa plaća, dnevni, sedmični i godišnji odmor, mjesto gdje će radnik obavljati poslove itd. (Iz Ugovora o radu broj: 01-30-1-384/2023 od 30.08.2024.godine);


da je tužena dana 30.09.2024.godine donijela Godišnji plan rada kojim planom su opisani uslo rada, da je tužena smještena u namjenski sagrađenim objektima, raspored radnika, radni odnos, naziv poslova i stručna sprema radnika koji su raspoređeni u objektima Zvjezdice, Plavi cvijet, raspored radnog vremena u ojektima Zvjezdice i Plavi cvijet pa je između ostalog za tužitelja po pitanju radnog vremena propisano da će se za ljetno i zimsko radno vrijeme donositi Odluka o preraspodjeli radnog vremena (Iz Godišnjeg plana rada JU za predškolski odgoj i obrazovanje za školsku 2025/25 godinu od 30.09.2024.godine);


da je Upravni odbor tužene donio Odluku o usvajanju Godišnjeg plana rada za školsku 2024/25 godinu (Iz Odluke broj: 01-04-428/2024 od 30.09.2024.godine);


da je SOS Kinderdorf International Sarajevo vlasnik u dijelu 1/1 parcele označene kao k.č. 704/1 u naravi kuća i zgrada i zemljište uz privrednu zgradu površine 3132 m2, KO ... (Iz ZK izvadka broj 1532 od 07.04.2025.godine);


da je Grad Goražde vlasnik u dijelu 1/1 parcela označene kao k.č. 701/2, 704/2 i 702 u naravi ostalo neplodno zemljište, oranica/njiva 3.klase, KO ... (Iz ZK izvadka broj 4239 od 25.03.2025.godine);


da je Instiucija Ombudsmena za ljudska prava dostavila akt tužitelju uz obavijest o izvršenom inspekcijskom nadzoru, da je inspektor rada dana 13.03.2025.godine izvršio inspekcijski nadzor kod tužene i tom prilikom je konstatovao: da je opis poslova za radno mjesto domar identičan za sve radnike koji obavljaju ovu vrstu posla, da su zaposlena 4 domara po jedan u objektina Sunce i Zvjezdice i dva u Plavom cvijetu, radno vrijeme radnika u objektima Sunce i Zvjezdice organozovano je u prvoj smjenii to ponedeljak-petak od 06,00 do 14,00 sati, dok je radno vrijeme u Plavom cvijetu organizovano u dvije smjene i to ponedeljak-petak (prva smjena od 06,00 do 11,30 sati i druga smjena od 12,30 do 18,00 sati), subota (radnik iz druge smjene od 08,00 do 18,30 sati), nedelja (radnik iz prve smjene od 08,00 do 18,30 sati, da se na osnovu utvrđenog činjeničnog stanja konstatuje da radno vrijeme za radno mjesto Domar u JU za predškolski odgoj i obrazovanje Goražde nije jednako organizovano za sve izvršioce i ne tretira sve izvršioce jednako, iako se radi o istom radnom mjestu, istom opisu poslova radnog mjesta propisanim Pravilnikom o radu, unutrašnjoj organizaciji i sistematizaciji radnih mjesta JU za predškolski odgoj i obrazovanje i zaključenim Ugovorima o radu, istoj osnovici i koeficijentu za obračun plaće. (Iz Akta Instiucija Ombudsmena za ljudska prava broj; Ž-SA-06-701/24 od 18.03.2025.godine uz predmetnu obavijest o izvršenom inspekcijskon nadzoru);


da su tužitelj M. S. i tužena JU predškolski odgoj i obrazovanje Goražde dana 24.05.2016.godine zaključili ugovor o radu na određeno vrijeme na period od 24.05.2016. godine do 30.09.2016.godine, za poslove i radne zadatke domara-čuvara uparku Plavi cvijet, opis poslova koje će radnik obavljati, mjesto gdje će radnik obavljati poslove tj. u parku Plavi cvijet, zaposleniku je ugovoren i koeficijent od 1,05 (Iz Ugovora o radu broj: 124/16 od 24.05.2016.godine);


da su tužitelj M. S. i tužena JU predškolski odgoj i obrazovanje Goražde dana 01.04.2017.godine zaključili ugovor o radu na određeno vrijeme na period od 01.07.2017. godine do 30.09.2017.godine, za poslove i radne zadatke domara-čuvara u parku Plavi cvijet, opis poslova koje će radnik obavljati, mjesto gdje će radnik obavljati poslove tj. u parku Plavi cvijet, zaposleniku je ugovoren i koeficijent od 1,05 (Iz Ugovora o radu broj: 73/17 od 01.04.2017.godine);


da su tužitelj M. S. i tužena JU predškolski odgoj i obrazovanje Goražde dana 01.06.2018.godine zaključili ugovor o radu na određeno vrijeme na period od 01.06.2018. godine do 30.11.2018.godine, za poslove i radne zadatke domara-čuvara u parku Plavi cvijet, opis poslova koje će radnik obavljati, zaposleniku je ugovoren i mjesečna bruto plaća u iznosu od 750,00 KM (Iz Ugovora o radu broj: 139/18 od 01.06.2018.godine);


da su tužitelj M. S. i tužena JU predškolski odgoj i obrazovanje Goražde dana 01.12.2018.godine zaključili ugovor o radu na određeno vrijeme na period od 01.12.2018. godine do 30.11.2019.godine, za poslove i radne zadatke domara-čuvara u parku Plavi cvijet, opis poslova koje će radnik obavljati, zaposleniku je ugovoren i mjesečna bruto plaća u iznosu od 750,00 KM (Iz Ugovora o radu broj: 250/18 od 01.12.2018.godine);


da su tužitelj M. S. i tužena JU predškolski odgoj i obrazovanje Goražde dana 01.12.2019.godine zaključili ugovor o radu na određeno vrijeme na period od 01.12.2019. godine do 30.11.2020.godine, za poslove i radne zadatke domara-čuvara u parku Plavi cvijet, ugovoreno je radno vrijeme od 40 sati sedmično, opis poslova koje će radnik obavljati, zaposleniku je ugovorena plaća, ugovoren je dnevni, sedmični i godišnji odmor (Iz Ugovora o radu broj: 355/19 od 01.12.2019.godine);


da su tužitelj M. S. i tužena JU predškolski odgoj i obrazovanje Goražde dana 01.02.2021.godine zaključili ugovor o radu na određeno vrijeme na period od 01.02.2021. godine do 31.01.2022.godine, za poslove i radne zadatke domara-čuvara u JU za predškolski odgoj i obrazovanje na lokaciji park Plavi cvijet, opis poslova koje će radnik obavljati, ugovoreno je radno vrijeme od 40 sati sedmično, zaposleniku je ugovorena plaća, ugovoren je dnevni, sedmični i godišnji odmor (Iz Ugovora o radu broj: 48/2021 od 01.02.2021.godine);


da su tužitelj M. S. i tužena JU predškolski odgoj i obrazovanje Goražde dana 01.02.2022.godine zaključili ugovor o radu na određeno vrijeme na period od 01.02.2022. godine do 28.02.2022.godine, za poslove i radne zadatke domara-čuvara u JU za predškolski odgoj i obrazovanje na lokaciji park Plavi cvijet, opis poslova koje će radnik obavljati, ugovoreno je radno vrijeme od 40 sati sedmično, zaposleniku je ugovorena plaća, (Iz Ugovora o radu broj: 01-30-1-34/2022 od 01.02.2022.godine);


da su tužitelj M. S. i tužena JU predškolski odgoj i obrazovanje Goražde dana 01.03.2022.godine zaključili ugovor o radu na određeno vrijeme na period od 01.03.2022. godine do 31.05.2022.godine, za poslove i radne zadatke domara-čuvara u JU za predškolski odgoj i obrazovanje na lokaciji park Plavi cvijet, opis poslova koje će radnik obavljati, ugovoreno je radno vrijeme od 40 sati sedmično, zaposleniku je ugovorena plaća, (Iz Ugovora o radu broj: 01-30-1-81/2022 od 01.03.2022.godine);


da su tužitelj M. S. i tužena JU predškolski odgoj i obrazovanje Goražde dana 01.06.2022.godine zaključili ugovor o radu na određeno vrijeme na period od 01.06.2022. godine do 31.07.2022.godine, za poslove i radne zadatke domara-čuvara u JU za predškolski odgoj i obrazovanje na lokaciji park Plavi cvijet, opis poslova koje će radnik obavljati, ugovoreno je radno vrijeme od 40 sati sedmično, zaposleniku je ugovorena plaća, (Iz Ugovora o radu broj: 01-30-1-229/2022 od 01.06.2022.godine);


da su tužitelj M. S. i tužena JU predškolski odgoj i obrazovanje Goražde dana 01.09.2022.godine zaključili ugovor o radu na neodređeno vrijeme uz probni rad od tri mjeseca, za poslove i radne zadatke domara-čuvara u JU za predškolski odgoj i obrazovanje na lokaciji park Plavi cvijet, opis poslova koje će radnik obavljati, ugovoreno je radno vrijeme od 40 sati sedmično, zaposleniku je ugovorena plaća, ugovoren je dnevni, sedmični i godišnji odmor (Iz Ugovora o radu broj: 01-30-1-487/2022 od 01.09.2022.godine);


da je Upravni odbor tužene dana 04.07.2022.godine donio Pravilnik o izmjenama i dopunama Pravilnika o radu, unutrašnjoj organizaciji i sistematizaciji radnih mjesta tužene, gdje je između ostalog mijenja član 60. koji reguliše radno mjesto domara, gdje je dopunjen obim poslova koje obavlja domar.Takođe, mijenja se i član 64. Za obavljanje poslova održavanja parka Plavi cvijet JU ima domara-čuvara u parku.Određen je opis poslova domara (Iz Pravilnika o izmjenama i dopunama Pravilnika o radu, unutrašnjoj organizaciji i sistematizaciji radnih mjesta tužene);


da je tužitelj dana 15.12.2023.godine dostavio tuženoj zahtjev u kojem se navodi da je sa poslodavcem zaključio ugovor o radu na neodređeno vrijeme dana 01.09.2022.godine na poslovima i radnim zadacima čuvar u parku Plavi cvijet, da pored poslova definisanih ugovorom u radu obavlja i druge poslove a koji poslovi nisu poslovi čuvara, te da se predmetnim zahtjevom traži da se otklone povrede prava iz radnog odnosa (Iz zahtjeva od 15.12.2023.godine);


da je tužena dostavila odgovor na zahtjev tužitelja u kojem je navedeno da je Upravni odbor tužene donio Pravilnik o izmjenama i dopunama Pravilnika o radu kojim je izmjenjen član 60. u kojem su definisani uslovi, poslovi i radni zadaci domara, te da tužena nije povrijedila prava tužitelja iz radnog odnosa, da su sve nejasnoće otklonjenje potpisivanjem novog ugovora o radu (Iz Odgovora tužene broj: 01-30-1-6/2024 od 10.01.2024.godine);


da je tužena dana 28.04.2023.godine donijela odluku o preraspodjeli radnog vremena domarima raspoređenim u Plavom cvijetu, da se radno vrijeme određuje na slijedeći način: utvrđuje se ljetno radno vrijeme domarima-čuvarima parka Plavi cvijet u terminima od 08,00 do 20,00 sati, ponedeljak-petak (prva smjena od 08,00 do 14,00 sati i druga smjena od 14,00 do 20,00 sati), subota (radnik iz druge smjene od 08,00 do 20,00 sati), nedelja (radnik iz prve smjene od 08,00 do 20,00 sati), da će se navedena odluka primjenjivati od 01.05.2023.godine (Iz Odluke o preraspodjeli radnog vremena domarima broj: 01-30-1-185/2023 od 28.04.2023.godine);


da je tužena dana 31.10.2023.godine donijela odluku o preraspodjeli radnog vremena domarima raspoređenim u Plavom cvijetu, da se radno vrijeme određuje na slijedeći način:  ponedeljak-petak (prva smjena od 07,00 do 13,00 sati i druga smjena od 11,00 do 17,00 sati), subota (radnik iz druge smjene od 09,00 do 17,00 sati), nedelja (radnik iz prve smjene od 09,00 do 17,00 sati), da će se navedena odluka primjenjivati od 01.11.2023.godine (Iz Odluke o preraspodjeli radnog vremena domarima broj: 01-30-1-466/2023 od 31.10.2023.godine);


da je Kantonalna uprava za inspekcijske poslove dana 27.06.2024.godine sačinila Zapisnik o inspekcijskom nadzoru kodsubjekta JU za predškolski odgoj i obrazovanje  Goražde te u svom nalazu iznijela da je izvršen uvid u dokumentaciju radnika na poslovima domara, da subjekt zapošljava ukupno 4 domara, da subjekt ima zaključene ugovore o radu sa domarima, da su ugovori o radu isti za sva 4 domara, da domari imaju isti fond sati koji ne prelazi više od onoga propisanog odredbama zakona o radu, da se preraspodjela radnog vremena vrši na osnovu odluke o preraspodjeli, a ista se odnosi na domare u parku Plavi cvijet (Iz Zapisnika Kantonalne uprava za inspekcijske poslove Goražde broj: UP-1-12-30-00664/2024 od dana 27.06.2024. godine);


da su tužena i SOS Kinderdorf International dana 06.01.2020.godine zaključili Ugovor o ustupanju na besplatno korištenje SOS Kinderdorf International-SOS Dječijeg vrtića Goražda od strane SOS Kinderdorf International, Innsbruck Austrija, Predstavništva u Sarajevu, JU za predškolski odgoj i obrazovanje Grada Goražde, gdje SOS Kinderdorf International daje JU za predškolski odgoj i obrazovanje Grada Goražde da besplatno koristi prostorije i opremu u periodu od 06.01.2020.godine do 05.01.2035.godine (Iz Ugovora o ustupanju na besplatno korištenje SOS Kinderdorf International broj: 1/2020 od 06.01.2020.godine).


Prilikom utvrđivanja činjeničnog stanja Sud je imao u vidu i preostali sadržaj provedenih dokaza u ovoj parnici, ali obzirom na relevantne odredbe Protokola uz Evropsku konvenciju, Zakona o zabrani diskriminacije, Zakona o radu F BiH i ZOO-a, ne iznosi njihovu sadržinu, kod toga da ta sadržina nije relevantna obzirom na odlučne činjenice koje su bitne za ovaj spor po naprijed navedenim odredbama materijalnog prava pomenutih propisa u vezi sa činjeničnim tvrdnjama stranaka.


Na glavnoj raspravi proveden je dokaz saslušanjem svjedoka S. E. koja je izjavila da JU ustanova za predškolski odgoj i obrazovanje ima vrtiće u objektima Sunce, Zvjezdice i u parku Plavi cvijet vrtić Plavi cvijet, SOS international vrtić je dat na upravljanje JU za predškolski odgoj i obrazovanje i sada je to vrtić Zvjezdice, da je odlukom gradskog vijeća koje je 2008. godine stoji da javna ustanovu preuzima u potpunosti  park Plavi cvijet gdje u odluci stoji da može da naplaćuje ulaznice i ostale aktivnosti koje su se obavljale u parku Plavi cvijet, u statutu javne ustanove registrovan je Plavi cvijet, u sudski registar se upisuje samo JU kao ustanova koja obavlja odgoj i obrazovanje a sve ostale aktivnosti proizilaze iz ostalih dokumenata, park Plavi cvijet i objekat vrtića Plavi cvijet funkcionišu zajedno, da je u godišnjem planu za 2024/2025 godinu u vrijeme kada je bila direktor u tabeli 6 da JU ima objekte vrtiće Sunce, Zvjezdice i vrtić Plavi cvijet funkcija prostora u upotrebi, da je i park Plavi cvijet uvršten u godišnji plan rada, da je ona donijela pravilnik o sistemtizaciji odnosno izmjeni sistematizacije u decembru 2023. godine prema kome su izjednačeni svi domari u JU sa istim opisom poslova i istim pravima, da su svim domarima zaključili ugovore o radu identične u pogledu opisa poslova i plaćanja, zbog podjele u godišnjem planu rada ne rade samo domari nego svi uposlenici bez obzira na promjenu pravilnika ostali na svojim radnim mjestima na koje su aplicirali na konkurs i za koji su svojevoljno potpisali ugovore o radu zbog toga su neki domari radili 5 a neki 6 dana sedmično, ugovori o radu su usklađeni sa pravilnikom o izmjenama i dopunama o sitematizaciji od 26.12.2023. godine, radi se o ugovorima od 29.12.2023. godine, domari M. S. i D. R. koji rade u parku Plavi cvijet obojica su potpisala ugovore o radu, u zadnjim stavkama stoji da mogu naplaćivati ulaznice u parku Plavi cvijet a u ranijim ugovorima stoji da izvršava poslove koje postavi direktor ustanove pred njih, dalje ističe da se naplaćivanje vršilo u skladu sa propisima, da su prošli revizije i kontrole kao i inspekcijske nadzore, istakla je da ona kao direktor nije izdala pismeno ovlaštenje domaru M. S. da vrši naplatu ulaznica, da su radnici imali ranije uniforme, u toku njenog mandata ona nije obezbjedila uniforme, ranije su bile legitimacije i majice sa oznakom Plavi cvijet koji nisu htjeli nositi, istakla je da je na dužnost idirektora imenovana od 04.01.2021. godine kao v.d. a od 19.02.2021. do 19.02.2025. godine funkciju direktora, da je kada je imenovana 2021. godine M. S. bio u radnom odnosu na određeno vrijeme na poslovima domara, ona je 2024. godine donijela odluku o preraspdijeli radnog vremena domarima raspoređenim u vrtiću Plavi cvijet i istakla je da se i ranije vršila preraspodjela radnog vremena, da te ranije odluke nisu pobijane od strane radnika, sedmično radno vrijeme domara u Plavom cvijetu je 40 sati, da tu rade 2 domara, M. S. i D. R., većinu godišnjeg programa rada je uradila ona odluke su usaglašene sa upravnim odborom tuženog kao organ upravljanja, upravni odbor daje saglasnost da godišnji program rada ide na usvajanje gradskog vijeća, Grad Goražde i šalje se ministarstvu za obrazovanje, pedagoškom zavodu jer oni moraju dati saglasnost da bi krenula nova školska godina, i godišnji plan rada je usvojen, da se u njemu navode i radna mjesta i izvršioci po vrtićima, da je tužitelj naveden kao domar u Plavom cvijetu, da je po ugovoru tužitelj domar i u vrtiću i parku Plavi cvijet jer to nisu odvojene jedinice, da za sve postoje normativi i pravila vezano za to koliko radnika treba za održavanje površina, da su oni propisani pedagoškim standardima i normativima BPK-a.


Sud nije prihvatio iskaz svjedoka u dijelu u kojem ovaj svjedok (ranija direktor tužene) tvrdi da su bez obzira na promjenu Pravilnika svi radnici ostali na radnim mjestima na kojima su i radili, te da su im ugovori samo usklađeni, jer provedenim dokazima sud je utvrdio da se radi o zasebnim ugovorima koji stvaraju nova prava i obaveze, a ne o aneksima ranijih ugovora.Takođe, sud nije prihvatio iskaz saslušanog svjedoka u dijelu tvrdnji da u zadnjim stavkama ugovora domara u Plavom cvijetu proizlazi da mogu naplaćivati ulaznice, jer ni u jednoj odredbi Ugovora broj 01-30-1-559/2023 od 29.12.2023. godine nije čak i implicitno predviđena obaveza naplate ulaznica za ulaz u javni park. 
Na glavnoj raspravi proveden je dokaz saslušanjem tužitelja u svojstvu parnične stranke M. S. iz Goražda koji je izjavio da je radio kao domar parka Plavi cvijet na određeno vrijeme a na neodređeno vrijeme je primljen na mjesto domara u vrtiću Sunce, Zvjezdice i Plavi cvijet, da je ugovor o radu zaključio 29.12.2023. godine, istakao je da trenutno JU posluje u tri objekta vrtića Sunce, Zvjezdice i Plavi cvijet, da u vrtiću Plavi cvijet imaju dva uposlenika D.  R. i on, i da imaju još dvojica kolega L. M. i H. F. sa ugovorima na neodređeno vrijeme, identične i istovjetne sa pravima i obavezama, da su 26.12.2023. godine donijete izmjene pravilnika o radu unutrašnjoj organizaciji sistematizaciji radnih mjesta gdje su svi domari izjednačeni u svim pravima i obavezama, da nigdje u ugovorima nije istaknuto u kojim objekat se raspoređuju domari, da su njegove obaveze i poslovi vezani u skladu sa pravilnikom za objekte-vrtiće i nigdje nema poslova koji se tiču parka Plavi cvijet naplate karata, bilo kakvih poslova u parku, izdavanja za dječije rođendane i slično, istakao je da je direktorica od njega usmeno tražila da vrši naplatu u parku Plavi cvijet a ne pismeno, naveo je da je kolega D. R. donosio iz vrtića Sunce blok sa dnevnim ulaznicama za naplatu izdavanja vanjskog prostora parka Plavi cvijet i svesku A4 formata gdje su oni prilikom naplate evidentirali fizička lica, pare su ostavljali u tu svesku a kolega je kasnije nosio i predavao u prostorije vrtića Sunce, dnevna ulaznica za park Plavi cvijet je 0,50 KM a za vanjski prostor koji se izdaje fizičkim licima za proslave rođendana i naplaćuje se 20,00 KM, naveo je da nije imao odijelo za tu vrstu obavljanja poslova, to je radio u svojoj odjeći, istakao je da je baš radi toga imao razne neprijatnosti i nelagodnosti od strane posjetilaca, gostiju, ljudi su se pitali ko je on i zašto naplaćuje, doživio je razna vrijeđanja od strane istih, naveo je da je u više navrata sve to predočio direktorici koja mu je kako je istakao davala iste odgovore da ima da radi ko hoće ukoliko on to ne želi te da postiji i otkaz ugovora o radu  i slično, naveo je da vrtić Sunce sa vanjskim prostorom ima oko 1200 kvadrati, Zvjezdice oko 1000 kvadrati a vrtić Plavi cvijet oko 7890 kvadrati, istakao je da prema njegovim saznanjima po normativima da su 4 domara potrebna za održavanje vanjskog prostora Plavi cvijet, naveo je da obavlja sve poslove u parku a kako je istakao što nije predviđeno njegovim ugovorom od otvaranja parka, čišćenja, košenja, okopovanja, održavanje vanjskog toaleta i slično, pored ovih obaveza on ima obavezu da radi i u objektu gdje je raspoređen, da je radno vrijeme ovisno od zimske odnosno ljetne sezone, istakao je da je više puta razgovarao sa tadašnjom direktoricom i tražio da se obzirom na usmene naredbe vezano za održavanje i rada u parku Plavi cvijet da se odvoji koeficijentom za obračun plate, tražio je da se kolege i on makar rotiraju obzirom da je on radio i dane vikenda, pored razgovora sa tadašnjom direktoricom pisao je i ministarstvu za mlade, nauku, kulturu i sport BPK-a, podnio je zahtjev inspektoru za rad koji je izašao na teren i utvrdio skroz druge okolnosti koje nije tražio da se utvrde, pisao je ombudsmenu za ljudska prava u Sarajevu žalbu na rad inspektora nakon toga je ombudsman zatražio od inspektora za rad da ponovo izađe na teren i izvrši nadzor, gdje je tada dobio obavjest da svi domari imaju iste ugovore o radu i vrstu i obim poslova sa istim koeficijentom i platom, međutim da im nije ravnopravo raspoređeno radno vrijeme odnosno nije jednako za sve, istakao je da on radi i dane vikenda jednu subotu, jednu nedelju, da ostale kolege ne rade, da dolaze u park sa provokacijama i ismijavavanjem, istakao je da nakon svih neprijatnosti koje je istrpio, da ovaj posao on mora raditi jer ima porodicu i zato nije dao otkaz, da tu radi od 2016. godine, poznato mu je da je usvojen godišnji program rada tuženog za 2024/2025 godinu, da je tim godišnjim programom rada regulisano i vrijeme za ljetno a posebno u zimskom periodu, da u tom programu piše da je mjesto kolege D. R. i njegovo mjesto u parku Plavi cvijet, da su odluke o preraspodjeli radnog vremena od 2024. godine za radno mjesto domar-čuvar donošene i ranije a radno mjesto domar-čuvar je ukinuto, potvrdio je da je potpisao ugovor 29.12.2023. godine, da je tim ugovorm preuzeo obavezu da obavlja i sve druge poslove koje naloži direktor, koordinator po potrebi i odgajatelj, da oko ostalih vrtića tj. Sunce i Zvjezdice postoje zelene površine, tobogani i da iste održavaju kolege domari koji su tu raspoređeni, da je prvi nadređeni koordinator tuženog, da nije nikada prijavio „bacanje karata u lice“ direktorici ili policiji, da nisu imali majice sa natpisom „ Plavi cvijet“, potražio je pomoć doktora psihologa radi odnosa zaposlenih kod tuženog kao i posjetilaca prema njemu, nije mu poznato da li je domar D. R. osporavao i pobijao odluku o preraspodjeli radnog vremena u Plavom cvijetu, istakao je da kada je potpisivao ugovor o radu da je shvatio da se on odnosi na tri vrtića a da tu nije pomenut park Plavi cvijet ni poslovi u parku Plavi cvijet. 

Sud je poklonio vjeru iskazu tužitelja obzirom da je isti iznesen objektivno, uvjerljivo, logično, jasno i u skladu sa provedenim materijalnim dokazima – ispravama, kao i da nije izgledao sračunato s ciljem da isticanjem netačnih činjenica dovedu Sud u zabludu. Iz iskaza tužitelja koji je sud prihvatio utvrđeno je da je tužitelj zaključio ugovor o radu 29.12.2023. godine na poslovima domara, da u druga dva vrtića rade po jedan domar čije radno vrijeme se organizuje isključivo radnim danima u trajanju od 8 sati bez rada vikendom, da se za njega i kolegu D. R. koji je zaključio ugovor na određeno vrijeme, donose odluke o preraspodjeli radnog vremena, da smatra da je diskriminisan jer ugovori svih domara imaju isti sadržaj i da nigdje nisu propisani poslovi na koje se on raspoređuje usmeno i obavlja u parku Plavi cvijet, održavanje tog parka, niti poslovi naplate karata i ulaznica. Tužitelj je u iskazu dalje naveo da je zbog naloga za naplatu karata izložen stalnim prigovorima i vrijeđanjima od strane građana jer domari nemaju uniformu ili akreditaciju iz koje bi proizlazilo pravo da naplaćuju ulaznice, da su poslovi koje on obavlja kao domar u vrtiću Plavi cvijet, dodavanjem mu obavljanja poslova u Parku Plavi cvijet znatno obimniji sama površina Parka Plavi cvijet iznosi oko 8000 m2, da je odbijen njegov zahtjev da se svi domari rotiraju na poslovima, te da je inspekcija rada utvrdila da domari imaju isti opis poslbva ali da im radno vrijeme nije isto. 
Punomoćnik tužitelja je na ročištu pred sudom povukao dio tužbenog zahtjeva kojim je traženo da se utvrdi da je direktor tužene prema tužitelju sistematski provodila psihičko zlostavljanje i ponižavanje s ciljem ugrožavanja njegovog ugleda, časti, dostojanstva i integriteta te degradacije njegovih radnih uvjeta i profesionalnog statusa u smislu člana 9. Stav 5. Zakona o radu FBiH, nalaganjem obavljanja poslova van okvira radnog mjesta tužitelja, bez osiguranih zakonom propisanih uslova za obavljanje tih poslova i bez pisanog ovlaštenja u dužem vremenskom periodu od marta 2024.godine do danas, kojem povlačenju se punomoćnik tuženog nije protivio, pa je sud donio odluku kao u stavu I (prvom) izreke presude.

Kada se dovede u međusobnu vezu sadržina prihvaćenih dokaza, ovaj Sud utvrđuje da je tužitelj zaposlenik tužene po osnovu Ugovora o radu na neodređeno vrijeme broj 01-30-1-559/2023 od 29.12.2023. godine, kojim je rasporeden na radno mjesto domara u objektima JU za predškolski odgoj i obrazovanje, da se radi o zasebnom ugovoru o radu koji je zaključen kao poseban ugovor. Pravno dejstvo ranije zaključenih ugovora o radu je prestalo sa stupanjem na snagu Ugovora od 29.12.2023. godine, pa je pozivanje tužene na ugovore zaključene u periodu od 2016. do 2022. godine, kojima se pominje park Plavi cvijet, potpuno pravno nerelevantno i neprihvatljivo. Prema članu 2. Ugovora o radu, tužitelj je raspoređen na poslove i radne zadatke domara koji obuhvataju, između ostalog, održavanje instalacija u objektima JU za predškolski odgoj i obrazovanje, održavanje betonskih i zelenih površina i drveća oko objekata tih triju vrtića, čišćenje unutrašnjih prostorija po potrebi, te poslove ložača u kotlovnicama tih objekata. Odredbom člana 3. istog ugovora propisano je da će radnik poslove obavljati u Javnoj ustanovi za predškolski odgoj i obrazovanje Goražde, bez da je naveden park Plavi cvijet kao mjesta rada. Iz Ugovora o radu jasno proizlazi da je tužitelj zaključio ugovor o radu u JU za predškolsld odgoj i obrazovanje BPK Goražde, a ne u parku Plavi cvijet. Radno mjesto domar-čuvar je temeljem Pravilnika o izmjenama i dopunama Pravilnika o unutrašnjoj organizaciji i sistematizaciji radnih mjesta JU za predškolski odgoj i obrazovanje Goražde broj 02-1-520-1/2023 od 26.12.2023. godine ukinuto i u sistematizaciji postoji isključivo radno mjesto domar sa četiri izvršioca, dok je ranija diferencijacija izmedu domara i  domara-čuvara u potpunosti napuštena, što je tužitelj u svom iskazu i potvrdio. Dakle, radi se o ugovoru koji je zaključen kao poseban ugovor, a ne aneksu ranijih ugovora koje je tužitelj zaključio za rad u parku Plavi cvijet. Pored navedenog, članom 2. Ugovora propisano je da će radnik biti rapoređen na poslove i radne zadatke domara, a što obuhvata, između ostalih, i poslove održavanja i popravljanja jednostavnijih kvarova na električnim, vodovodnim, kanalizacionim instalacijama u objektu JU za predškolski odgoj i obrazovanje (Sunce, Zvjezdice i Plavi cvijet). S tim u vezi sud ukazuje da je pravno dejstvo ranije zaključenih ugovora o radu prestalo, zbog čega je neprihvatljivo pozivanje na iste prilikom utvrđivanja radnog mjesta na koje je tužitelj rapoređen posljednim ugovorom o radu, obzirom da se radi o zasebnim ugovorima kojima se uređuju prava i obaveze onako kako to stoji u svakom ugovoru, tako da je tužitelj posljednjim ugovorom zaključio radni odnos za radno mjesto domara. Ovakav zaključak jasno proizlazi iz Izmjene i dopune Sistematizacije radnih mjesta iz decembra 2023. godine, obzirom da je članom 2. propisano radno mjesto domar, dok je ranije radno mjesto domar-čuvar brisano iz sistematizacije.  
Iz Aktuelnog izvoda iz sudskog registra broj 045-0-Reg-Z-25-ooo 018 od 21.01.2025. godine jasno i nedvosmisleno proizlazi da je JU za predškolski odgoj i obrazovanje Goražde upisana da obavlja djelatnost isključivo pod šifrom 85.10 - predškolsko obrazovanje, što je po klasifikaciji definisano kao početna faza organiziranog poučavanja, oblikovana kako bi se mala djeca upoznala s okruženjem kakvo ih očekuje u školi; pri čemu ta šifra djelatnosti izrijekom isključuje djelatnost dnevne brige o djeci pod šifrom 88.91. Upravljanje javnim parkom, naplata ulaznica posjetiocima i komercijalno iznajmljivanje prostora za proslave ne mogu biti podvedeni ni pod jednu djelatnost upisanu u sudski registar tužene. 
Tokom postupka tužena se pozivala na Ugovor o ustupanju na besplatno korištenje SOS Kinderdorflnternational - SOS Dječijeg vrtića Goražde broj 1/2020 od 06.01.2020. godine, u cilju dokazivanja da joj je povjeren i park Plavi cvijet. Sud je zaključio da su ovi navodi tužene  neosnovani iz razloga što iz predmetnog ugovora i pratećih podataka ZK ureda Općinskog suda u Goraždu jasno proizlazi da se radi o SOS Dječijem vrtiću izgrađenom na parceli broj 704/1, upisanoj u ZK uložak broj 1532 KO Goražde II, koji se nalazi u ulici Ibrahima Čelika bb - što je objekat Zvjezdice, dok se vrtić Plavi cvijet nalazi u ulici Prvi maj 34A. Parcele navedene u ugovoru od 06.01.2020. godine, k.č. 701/2, k.č. 704/2 i k.č. 702, uopće se ne vode na SOS Dječiji vrtić, što se vidi iz ZK izvadka broj 4239 KO Goražde II od 25.03.2025. godine, a ZK izvadak broj 1532 KO Goražde II od 07.04.2025. godine potvrđuje da je jedini upis na SOS Kinderdorf International upravo vezao za ulicu Ibrahima Čelika bb a ne za park. SOS Kinderdorf Internacional navedenim ugovorom nije prenio ovlasti na tuženu da naplaćuje ulaznice u park Plavi cvijet, jer se ne radi o istom objektu. Tužena nije predočila niti jedan akt kojim bi dokazala da joj je povjereno upravljanje javnim parkom niti iz kojih propisa proizlazi ovlaštenje predškolske ustanove da se bavi komercijalnim djelatnostima naplate ulaza u park i iznajmljivanja prostora za proslave, niti je dokazala koji fiskalni i knjigovodstveni propisi se primjenjuju pri toj naplati, ni da je ikada izdala pisano ovlaštenje tužitelju za obavljanje blagajničkih poslova. Tokom postupka nije dokazano da vrtić Plavi cvijet obavlja različitu djelatnost u odnosu na ostala dva vrtića, Sunce i Zvjezdice, te da nije dokazano na osnovu kojih ovlaštenja vrtić Plavi cvijet održava i upravlja parkom Plavi cvijet, odnosno da li je park sastavni dio vrtića ili posebna cjelina. Ovaj sud ukazuje da iz Aktuelnog izvoda iz sudskog registra broj: 045-0-Reg-Z-25-000 018, od 21.01.2025. godine, proizlazi da je JU za predškolski odgoj i obrazovanje Goražde sa sjedištem u ulici Maršla Tita 6, Goražde, čiji je osnivač Grad Goražde, upisana da obavlja djelatnost pod šifrom 85.10 - predškolsko obrazovanje, što je po klasifikaciji definisano kao početna faza ograniziranog podučavanja, prvenstveno oblikovano kako bi se mala djeca upoznala s okruženjem kakvo ih očekuje u školi, to jest kako bi se osigurao prijelaz iz kućnog u školsko okruženje. Ovaj razred isključuje: djelatnosti dnevne brige o djeci po šifri 88.91. Kako tužena nije dokazala da park Plavi cvijet ima pravo da se bavi komercijalnim djelatnostima naplate ulaza u park i iznajmljivanja prostora za proslave, niti je dokazala koji fiskalni i knjigovodstveni propisi se primjenjuju pri toj naplati, to onda tužena nije ni mogla donijeti odluku o preraspodjeli radnog vremena za domare u vrtiću Plavi cvijet.


Tokom postupka provedeni su dokazi koji potrvđuju osnovanost tužbenog zahtjeva i to Ugovor o radu na neodređeno vrijeme broj 01-30-1-559/2023 od 29.12.2023. godine, zaključen između tužitelja i tužene, Ugovor o radu na neodređeno vrijeme broj 01-30-1-560/2023 od 29.12.2023. godine na ime H. F., Ugovor o radu na neodređeno vrijeme broj 01-30-1-558/2023 od 29.12.2023. godine na ime L. M. i Obavijest Kantonalne uprave za inspekcijske poslove Bosansko-podrinjskog kantona Goražde broj UP-1-12-30-00664/2024-AH12-0011 od 13.03.2025. godine. Nadležna inspekcija rada je nakon izvršenog inspekcijskog nadzora nedvosmisleno utvrdila da radno vrijeme za radno domar u JU za predškolski odgoj i obrazovanje Goražde nije jednako organizovano za sve izvršioce i ne tretira sve izvršioce jednako, iako se radi o istom radnom mjestu, istom opisu poslova radnog mjesta propisanim Pravilnikom o radu, unutrašnjoj organizaciji i sistematizaciji radnih mjesta JU za predškolski odgoj i obrazovanje i zaključenim identičnim ugovorima o radu, istoj osnovici i koeficijentu. za obračun plaće. Ovaj nalaz inspekcije rada jasno i nedvosmisleno potvrđuje diskriminatorsko postupanje tužene prema tužitelju. 

Osim Godišnjeg plana rada za 2024/2025. godinu u kojem se spominje zasebna jedinica park Plavi cvijet, tužena nije dostavila bilo kakve dokaze da je park Plavi cvijet zasebna jedinica, odnosno da se vrtić Plavi cvijet ne može upoređivati sa ostala dva vrtića. Sudu nisu predočeni bilo kakvi dokazi da postoji park Plavi cvijet kao organizaciona jedinica tužene, zbog čega proizlazi da je sud u konkretnoj stvari cijenio diskriminaciju u odnosu na čuvare koji rade u vrtićima Sunce i Zvjezdice. Tužena je imala opravdan razlog da utvrdi da u parku Plavi cvijet postoji potreba za posebnim režimom rada, jasno ukazujući koji dokazi na to ukazuju. Tužena nije dostavila dokaze da je park Plavi cvijet zasebna jedinica, odnosno da se vrtić Plavi cvijet ne može upoređivati sa ostala dva vrtića. Direktor tužene je na osnovu oderedbi Zakona o radu, Zakona o predškolskom odgoju i obrazovanju i Pravila JU za predškolski odgoj i obrazovanje Goražde donosila Odluke o preraspodjeli radnog vremena domarima raspoređenim u parku Plavi cvijet. Shodno članu 39. Zakona o radu (1) Ako priroda posla to zahtijeva, puno i nepuno radno vrijeme može se preraspodijeliti tako da tokom jednog perioda traje duže, a tokom drugog perioda kraće od punog radnog vremena, s tim da prosječno radno vrijeme u toku trajanja preraspodjele, ne može biti duže od 52 sata sedmično, a za sezonske poslove najduže 60 sati sedmično. (2) O uvođenju preraspodjele iz stava 1. ovog člana, poslodavac je dužan donijeti pisanu odluku koju dostavlja radniku. (3) Ako je uvedena preraspodjela radnog vremena, prosječno radno vrijeme tokom kalendarske godine ili drugog perioda određenog kolektivnim ugovorom, ne može biti duže od punog ili nepunog radnog vremena.Dakle, Zakon o radu daje ovlaštenje poslodavcu u ovom slučaju tuženom da izvrši preraspodjelu radnog vremena s tim da je tužena bila obavezna dokazati da park Plavi cvijet postoji kao organizaciona jedinica tužene, odnosno da u parku Plavi cvijet postoji potreba za posebnim režimom rada.Kako tužena ove navode nije dokazala sud je zaključio da tužena nije mogla donijeti odluku o preraspodjeli radnog vremena za domare Plavog cvijeta.Nadalje, Odluka o preraspodjeli ne sadrži obrazloženje koje bi ukazalo na prirodu poslova koja zahtijeva preraspodjelu radnog vremena, a bez obrazloženja je nemoguće provjeriti je li uslov iz 39. stav 1. Zakona o radu, koji glasi "ako priroda posla to zahtijeva'', uistinu ispunjen. Odluka ne sadrži pouku o pravnom lijeku, što je povreda prava na djelotvoran pravni lijek iz člana 13. Evropske konvencije, zbog čega je tužilac kao neupućena strana podnio prigovor Upravnom odboru, a ne zahtjev koji bi inače bio propisan. 
Prema Zakonu o predškolskom odgoju i obrazovanju, član 29., raspored radnog vremena zaposlenika u predškolskoj ustanovi utvrđuje se u skladu sa godišnjim programom rada predškolske ustanove u okviru 40-časovne radne sedmice. Vrtić Plavi cvijet u školskoj godini 2024./2025. radio je sa dva odgojna odjeljenja u cijelom objektu na dva sprata, ne radeći niti subotom niti nedjeljom, pa ne postoji niti jedan objektivni razlog koji bi opravdao rad domara vikendom. Odlukom se od tužitelja zahtijeva rad i nakon što se objekat vrtića Plavi cvijet zatvara u 16:30 sati, što nema nikakvo objektivno opravdanje. Odredbom člana 46. stav 1. Zakona o radu FBiH propisano je da radnik ima pravo na sedmični odmor u neprekidnom trajanju od najmanje 24 sata, koji se po pravilu koristi nedjeljom. Odlukom tužene tužitelju je uskraćeno to pravo, dok ga komparatori H. F. i I. M. uživaju u potpunosti. Tužena nije dokazala da postoje objektivni razlozi iz člana 39. stav 1. i člana 46. stav 3. Zakona o radu koji bi opravdali uskraćivanje prava na sedmični odmor, to jest razlozi koji bi pokazali da bi prekid rada prouzrokovao štetu ili ometao pružanje javnih usluga. Odredbom člana 39. stav 1. Zakona o radu, pozivajući se na taj isti uvjet ''ako priroda posla to zahtijeva'', preraspodjela radnog vremena mora biti i objektivno opravdana i primjenjivana na jednak način za sve radnike koji obavljaju iste poslove prema identičnim ugovorima, što u konkretnom slučaju nije ispunjeno. Sam uslov iz člana 39. nije ispunjen u pogledu domara, jer priroda posla domara ne zahtijeva rad vikendom, a tvrdnja da se radi o sezonskim poslovima u parku sud nije prihvatio iz razloga što upravljanje parkom nije ni ugovoreno ni zakonski dopušteno tuženom, a tužitelj je uposlenik JU za predškolski odgoj i obrazovanje. 
U smislu člana 8. stav 1. Zakona o radu FBiH tužitelj se poziva na direktnu diskriminaciju po osnovu ''neko drugo lično svojstvo'' u pogledu uvjeta rada i svih prava iz radnog odnosa iz člana 10. stav 1. tačka b) istog zakona, te po osnovu ''drugih okolnosti" u smislu člana 2. stav 1. Zakona o zabrani diskriminacije BiH. Zabranjeni osnov po kojima je tužitelj diskriminisan jeste njegova de facto fizička raspoređenost u objektu Plavi cvijet koju tužena koristi kao opravdanje za nametanje nepovoljnijih uslova rada tužitelju u poređenju sa komparatorima koji se nalaze u objektivno podudarnoj situaciji. Dakle, tužitelj je diskriminisan po osnovu direktne diskriminacije u smislu člana 3. stav 1. Zakona o zabrani diskriminacije jer tužena direktno, donošenjem Odluke o preraspodjeli radnog vremena broj 01-30-1-417/2024 od 23.09.2024. godine, tužitelju određuje nepovoljnije uslove rada nego što ih određuje komparatorima: tužitelju je određen rad 6 dana u sedmici, uključujući subotu i nedjelju, dok komparatori rade od ponedjeljka do petka s potpuno slobodnim vikendom. Tužitelj ispunjava sve četiri pretpostavke za prebacivanje tereta  dokazivanja na tuženu propisane članom 15. stav 1. Zakona o zabrani diskriminacije: ima zaštićenu  karakteristiku (de facto raspoređenost u vrtiću Plavom cvijetu), radnja tužene je diskriminatorna jer  bez objektivnog opravdanja uvodi različit radni režim isključivo za domare tog objekta, različito postupanje je direktno i vidljivo iz poređenja Odluke od 23.09.2024. godine i identičnih ugovora sva tri domara, a komparatori H. F. i L. M. nemaju navedenu zaštićenu  karakteristiku pa na njih navedene odluke nisu primijenjene. Teret dokazivanja je prešao na tuženu, koja nije dokazala da je različito postupanje objektivno opravdano prirodom posla, da postoji legitiman cilj za takvo postupanje, niti proporcionalnost između željenog cilja i upotrebljenih sredstava. Tužena je na osnovu Pravilnika od 26.12.2023. godine zaključila u potpunosti identične ugovore o radu na neodređeno vrijeme sa sva tri domara: sa tužiteljem Ugovor broj 01-30-1-559/2023, sa Hasović Fahrudinom Ugovor broj 01-30-1-560/2023 i sa L. M. Ugovor broj 01-30-1-558/2023, sva tri sa istim opisom poslova radnog mjesta domara i sa istom osnovicom i koeficijentom za obračun plaće. Tužitelj i komparatori H. F. i L. M. nalaze se u potpuno  podudarnoj situaciji: sva trojica raspolažu identičnim ugovorima o radu na neodređeno vrijeme za radno mjesto domara; sa istim opisom poslova, istom platnom osnovicom i koeficijentom. Sud je kao dokaz da je diskriminacija uistinu prisutna utvrdio i iz Obavijesti Kantonalne uprave za inspekcijske poslove Bosansko-podrinjskog kantona Goražde broj UP-1-12-3000664/2024-AH12-0011 od 13.03.2025. godine. Nadležna inspekcija rada je nedvosmisleno utvrdila da radno vrijeme za radno mjesto domar u JU za predškolski odgoj i obrazovanje Goražde nije jednako organizovano za sve izvršioce i ne tretira sve izvršioce jednako, iako se radi o istom radnom mjestu, istom opisu poslova, zaključenim identičnim ugovorima o radu te istoj osnovici i koeficijentu za obračun plaće. 

Kada je u pitanju oblik nefizičkog uznemiravanja na radnom mjestu (mobing) isti  predstavlja specifičnu formu nefizičkog uznemiravanja koje podrazumijeva ponavljanje radnji kojima jedno ili više lica psihički zlostavlja i ponižava drugo lice, a čija je svrha ili posljedica ugrožavanje njegovog ugleda, časti, dostojanstva, integriteta, degradacija radnih uvjeta ili profesionalnog statusa, sud je iz provedenih dokaza zaključio da je isti ostvaren, odnosno da su svi zakonski elementi ove odredbe su ispunjeni u konkretnom slučaju. Element ponavljanja radnji je nedvosmisleno dokazan: direktor tužene je od marta 2024. godine neprekidno i sistematski donosila odluke o preraspodjeli radnog vremena isključivo za tužitelja i još jednog domara sa zaključenim ugovorom na određeno vrijeme D. R., ignorišući identičan ugovorni status svih domara na neodređeno, te je usmenim putem, bez ikakvog pisanog akta i bez zakonskog osnova, nalagala tužitelju obavljanje poslova koji nisu predvideni Ugovorom o radu od 29.12.2023. godine: održavanje parka Plavi cvijet površine oko 8.000 m2, što je sedam puta veća površina od ostala dva vrtića, blagajničke poslove naplate ulaznica posjetiocima parka po cijeni 0,50 KM za dnevnu kartu i 20,00 KM, za iznajmljivanje parka fizičkim licima po satu za proslave dječijih rođendana. Navedene aktivnosti su se odvijale u pravilnim intervalima kroz duže vrijeme, od marta 2024. godine zaključno sa danom podnošenja tužbe, čime je ispunjen i element trajanja. Element psihičkog zlostavljanja i ponižavanja je ostvaren nalaganjem tužitelju da obavlja blagajničke poslove naplate ulaznica koji su direktno vezani za prijem novca, bez pisanog ovlaštenja, bez službene odjeće sa oznakama ustanove i bez službene legitimacije kojom bi se mogao identifikovati posjetiocima kao ovlašteno lice za naplatu. Ovakvo postupanje je tužitelja neizbježno i predvidivo dovodilo u ponižavajuće i uvredljive situacije pred posjetiocima parka koji su ga javno preispitivali, vrijeđali i zahtijevali da pokaže ovlaštenje za naplatu ulaznica, što tužitelj nije mogao jer mu takvo ovlaštenje nije ni izdato. Tužitelj je u svom iskazu opisao ponižavajuće situacije, uključujući verbalne napade posjetilaca koji s zahtijevali legitimaciju jer ih sama karta sa pečatom ne uvjerava da je osoba koja je prikuplja zaista ovlašteni službenik, uz napomenu da su u svakom javnom prostoru gdje se vrši naplata lica koja napląćuju jasno vidno obilježena karticom sa imenom i brojem. Tužitelj je prijavljivao takave incidente direktoru tužene upravo zato jer živi i radi u maloj sredini i jer se obraćao direktoru na sve ostale načine koji su mu bili dostupni, a direktor tužene je konstantno odbijala sve zahtjeve bez osnovanog razloga, ismijavajući se na zahtjeve za rotaciju i govoreći da je ona direktor i da može organizovati rad kako hoće. Element ugrožavanja ugleda, časti, dostojanstva i integriteta, te degradacije radnih uslova i profesionalnog statusa ostvaren je kroz ukupnost opisanih radnji direktora tužene. Tužitelju su degradirani radni uslovi jer mu je nametnut znatno teži režim rada nego komparatorima sa identičnim ugovorima: rad 6 dana u sedmici, uključujući subotu i nedjelju, te obavljanje poslova koji nisu ugovoreni bez adekvatnih uslova za njihovo obavljanje i bez naknade koja bi odgovarala tom obimu posla.Tužitelju je degradiran profesionalni status jer ga je tužena u Godišnjem planu rada za 2024./2025. godinu, suprotno Ugovoru o radu, prikazala kao domara parka, plavi cvijet a ne kao domara vrtića, čime mu je javno i pisanim aktom određena uloga koja ne odgovara ni ugovoru ni Pravilniku. Direktne izjave direktora tužene, sadržane i u formalnim odgovorima na zahtjeve tužitelja, kojima se opisuje tužitelj kao ''radnik sa iskustvom u parku'' koji će sa kolegom odraditi ''najbolji posao u interesu Javne ustanove da korisnici budu zadovoljni pruženom uslugom'', jasno otkrivaju namjeru direktora da tužitelju trajno nametne ulogu radnika parka plavi cvijet bez obzira na sadržaj zaključenog ugovora i bez ikakve naknade za taj prekomjerno dodatni obim poslova i radnih zadataka. Tužitelj se obraćao i Ombudsmenu za ljudska prava Zahtjevom za zaštitu od diskriminacije 10.07.2024. godine, i Ministarstvu za obrazovanje, mlade, nauku, kulturu i sport BPK Goražde 11.10.2024. godine, a to ministarstvo je aktom broj 10-30-3352-1/24 od 14.10.2024. godine odgovorilo da nije nadležno i uputilo ga na relaciju poslodavac-radnik. Time je tužitelj iscrpio sve alternativne puteve zaštite svojih prava, od poslodavca do ministarstva i Ombudsmena, bez ikakvog rezultata, što samo po sebi govori o ozbiljnosti i sistematičnosti diskriminatornog i ponižavajućeg postupanja tužene.
Provedenim dokazima tužitelj je dokazao da ima pravo na naknadu nematerijalne štete zbog učinjene diskriminacije i mobinga u smislu člana 200. Zakona o obligacionim odnosima. Postupanje tužene nije tek formalno kršenje propisa nego dugotrajno, sistematsko i namjerno lišavanje tužitelja temeljnih prava iz radnog odnosa koja su mu garantovana identičnim ugovorom koji imaju i komparatori. Tužitelj je u dužem vremenskom periodu trpio duševne bolove zbog povrede ugleda, časti, ljudskog dostojanstva i integriteta, bio je primoran da se sistematski bori za svoja prava pišući prigovore, zahtjeve i urgencije svim relevantnim institucijama, osjećajući stalnu napetost, strah i nesigurnost, te osjećaj da se kao radnik nalazi u neravnopravnom i podređenom položaju koji mu ne odgovara ni po ugovoru ni po pravu. Ova duševna bol je pojačana posebnim okolnostima male sredine u kojoj živi i radi, jer su posljedice svake ponižavajuće situacije pri naplati ulaznica bez ovlaštenja, svake situacije u kojoj je javno preispitivano ima li pravo tražiti novac, bile vidljive u lokalnoj zajednici i imale frajan odraz na njegov ugled i čast. Iznos od 3.500,00 KM koliko tužitelj zahtijeva primjeren je obimu, intenzitetu i trajanju nanesene štete, uzimajući u obzir osobenosti male sredine i proporcionalnu vidljivost i trajnost te štete. Ova šteta i njena visina ne dokazuju se vještačenjem nego se ocjenjuju prema okolnostima svakog pojedinog slučaja, stav zauzet u nizu presuda (Presuda Vrhovnog suda F BiH br. 17 0 Rs 07549119 Rev od 11.11.2020. godine ) a predmetni slučaj i njegove okolnosti u potpunosti opravdavaju dosudu zatraženog iznosa.
Provedenim dokazima tužitelj je dokazao da je tužena vršila direktnu diskriminaciju po osnovu ''neko drugo lično svojstvo'' iz člana 8. stav 1. Zakona o radu FBiH, odnosno po osnovu ''drugih okolnosti" iz člana 2. stav 1. Zakona o zabrani diskriminacije BiH, da je vršila mobing u smislu člana 9. stav 5. Zakona o radu FBiH, te da su pobijani akti doneseni suprotno odredbama člana 39. i člana 46. Zakona o radu FBiH i člana 6. stav 1. i člana 13. Evropske konvencije o zaštiti ljudskih prava i osnovnih sloboda. Tužena nije ispunila teret dokazivanja koji je na nju prešao po osnovu člana 15. stav 1. Zakona o zabrani diskriminacije, jer nije dokazala da je različito postupanje prema tužitelju imalo legitiman cilj niti proporcionalnost između cilja i upotrebljenih sredstava.

Imajući u vidu odredbe Pravilnika od 26.12.2023. godine, Ugovora o radu od 29.12.2023. godine, Obavijesti inspekcije rada broj UP-1-12-30-00664/2024-AH12-0011 od 13.03.2025. godine, Aktuelnog izvoda iz sudskog registra od 21.01.2025. godine, ZK izvadaka od 07.04.2025. i 25.03.2025.godine, Godišnjeg programa za 2024./2025. godinu, člana 7., 8., 9. stav 5., 10. stav 1. tačka b), 12. stav 4., 39. i 46. Zakona o radu FBiH, člana 2., 3., 4., 9., 10., 12. i 15. stav 1. Zakona o zabrani diskriminacije BiH, člana 200. Zakona o obligacionim odnosima i člana 6. stav 1. i člana 13. Evropske konvencije, sud je donio odluku kao u stavu II (drugom) izreke presude. 

Zbog naprijed navedenih razloga, Sud je donio odluku kao u stavu II (drugom) izreke presude.


Odluka Suda o troškovima parničnog postupka, iz stava III (trećeg) izreke presude, zasniva se na odredbama člana 383. i člana 386. stav (1) ZPP-a. 


Kako je, shodno navedenom, tuženi u cijelosti izgubio ovu parnicu, onda je on dužan da tužitelju nadoknadi troškove parničnog postupka koji čine troškovi koje je potraživao punomoćnik tužitelja prema vrijednosti predmeta spora u od 3.500,00 KM a isti se sastoje od troškova: sastava tužbe u iznosu od 240,00 KM, zastupanja na pripremnom ročištu od 11.03.2025.godine u iznosu od 240,00 KM, zastupanja na nastavku pripremnog ročišta od 07.04.2025.godine u iznosu od 120,00 KM (50%), zastupanja na ročištu za glavnu raspravu od 03.06.2025.godine u iznosu od 240,00 KM, sastava žalbe u iznosu od 672,00 KM, zastupanja na pripremnom ročištu od 04.02.2026.godine u iznosu od 520,00 KM, zastupanja na pripremnom ročištu od 06.04.2025.godine u iznosu od 520,00 KM, zastupanja na ročištu za glavnu raspravu od 06.04.2025.godine u iznosu od 520,00 KM, što iznosi 3.072,00 KM uvećano za iznos PDV-a 460,85 KM,  odnosno ukupan iznos od 3.594,24 KM, sve prema odredbama članova 12., 13., 26., 29., 31. i 33. Tarife o nagradama i naknadi troškova za rad advokata F BiH („Službene novine F BiH“, br. 22/04 i 24/04). 

Odluka Suda o troškovima parničnog postupka, iz stava IV (četvrtog) izreke presude, sud je donio iz slijedećih razloga i to: 

Naime, troškove koje je potraživao punomoćnik tužitelja a odnose se na naknadu troškova odsustva iz kancelarije u ukupnom iznosu od 330,00 KM (60,00+30,00+120,00+60,00+30,00+30,00) nisu dosuđeni punomoćniku tužitelja, jer ovi troškovi nisu bili potrebni za vođenje parnice. Naime, izbor punomoćnika – advokata izvan sjedišta suda u kome je vođen postupak bio je lični izbor i pravo tužitelja koji u tom slučaju, treba da lično snosi troškove putovanja punomoćnika do mjesta sjedišta suda, što je u pravilu obaveza stranke koja angažuje advokata izvan sjedišta suda, jer ti troškovi nisu bili neophodni za vođenje parnice. Ovo i iz razloga što tužitelj u toku parnice nije dokazao da postoje subjektivne i objektivne okolnosti zbog kojih na području sjedišta Suda u datom momentu nije mogao da angažuje kvalifikovanog punomoćnika, odnosno da su advokati odbili da pruže pravnu pomoć tužitelju, pa tuženi u tom slučaju nije dužan da snosi troškove putovanja punomoćnika tužitelju i njegovog odsustva iz kancelarije. Okolnost da u sjedištu Suda ima advokata koji su tužitelju mogli pružiti pravnu pomoć opravdava stanovište da navedeni troškovi nisu bili potrebni za vođenje ove parnice. Sve ovo korespondira sa pravnim stavom Ustavnog suda BiH iznesenim u Odluci o dopustivosti i meritumu broj AP-1398/14 od 11.01.2017. godine i Odluci o dopustivosti broj AP-2765/19 od 19.09.2019. godine, te pravnim shvatanjima usvojenim na Panelu za ujednačavanje sudske prakse iz građanske oblasti održanom dana 30.01.2014. godine na kome su sudjelovali predstavnici Suda Bosne i Hercegovine, Vrhovnog suda Federacije Bosne i Hercegovine, Vrhovnog suda Republike Srpske i Apelacionog suda Distrikta Brčko Bosne i Hercegovine.

Sud je odbio tužitelja i sa dijelom troškova za sastav obrazloženog podneska od 18.02.2026.godine u iznosu od 520,00 KM iz razloga jer navedeni podnesak koje je tužitelj uložio u spis po ocjeni ovog suda nije bio nužan. Naime, tužitelj je navode koje je iznio u podnesku mogao iznijeti i na raspravi pred sudom, te se stoga navedeni podnesak ne može smatrati obrazloženim podneskom shodno čl. 13. st. 5. t. b) Tarife o nagradama i naknadi troškova za rad advokata FBiH.
Sudija

Muris Tatarin

Pouka o pravnom lijeku: 
Protiv ove presude dozvoljena je žalba Kantonalnom sudu u Goraždu u roku od 30 (trideset) dana od dana dostavljanja. Žalba se podnosi putem ovog Suda u dovoljnom broju primjeraka za sud i protivnu stranku.

